הוועדה המיוחדת לפניות הציבור, כנסת 25, פרוטוקול מספר 58, 2024-02-20 00:00

יצחק פינדרוס: בוקר טוב

יצחק פינדרוס:  אני מתכבד לפתוח את ישיבת המשך של הוועדה המיוחדת לפניות הציבור בנושא סיוע משרדי הממשלה למשפחות הנרצחים והנפגעים מהמסיבות נובה ופסיידאק ויישובי הסביבה

יצחק פינדרוס:  יש כמה דוברים שלא הצליחו לדבר בישיבה הקודמת, וכיון שזו ישיבת המשך נשתדל לתת לכולם את זכות הדיבור, אבל גם נרצה להתמקד בלקבל תשובות ממשרדי הממשלה בדברים שהעלינו בישיבה הקודמת ולראות איך אנחנו מתקדמים

יצחק פינדרוס:       אני כבר בתחילת הישיבה אומר, ברור לי שלא כל התשובות יהיו היום

יצחק פינדרוס:  אחד הדברים שאמרתי בישיבה הקודמת זה שאנחנו נעשה ישיבת מעקב קבועה

יצחק פינדרוס:  זה לא הולך להיות משהו שאנחנו נסיים היום, צריך לדעת את זה

יצחק פינדרוס:  אנחנו נעקוב אחרי זה, נשמע תשובות, נשמע את הדברים

יצחק פינדרוס:  בפתח הדברים לפני שאני נותן למשרדי הממשלה לענות אני חושב שאנחנו נתחיל לפחות בשניים שלושה שהיו בישיבה הקודמת ולא הספיקו לדבר, כי סיימנו יותר מוקדם

יצחק פינדרוס:  אבל לפני כן אני אתן לחה"כ קארין אלהרר, בבקשה

קארין אלהרר: תודה רבה אדוני יושב-הראש

קארין אלהרר:  קודם כל אני רוצה להודות לך שלקחת את הנושא הזה ואתה מקיים ישיבה שבוע אחרי שבוע, זה ממש לא מובן מאליו

קארין אלהרר:  אני רוצה להגיד שיש תחושה, אני אומרת את זה בזהירות

קארין אלהרר:  חלפו ארבעה וחצי חודשים, אנחנו לקראת סגירה של חמישה חודשים

קארין אלהרר:  ועד עכשיו לא ראיתי במשרד ראש הממשלה שאמור להיות האבא והאמא של האירוע, לא ראיתי שהקימו ועדת מנכ"לים

קארין אלהרר:  לא ראיתי שיש תוכנית עבודה

קארין אלהרר:  ראיתי שהיו מפגשים, צריך להגיד את זה ביושר, נכתבו פרוטוקולים

קארין אלהרר:  אבל מה מעבר? באמת מה מעבר? שזה דבר שהוא באמת, אתה יודע, לרגע שמחתי בסוף השבוע, כי ראיתי שעלתה הצעת מחליטים שהמטרה שלה הייתה לתת מענה לשורדי המסיבות

קארין אלהרר:  ופורסם היום בבוקר שמשרד האוצר התנגד לזה

קארין אלהרר:  למינימום של המינימום

קארין אלהרר:       קודם כל אני רוצה לדעת האם קיים כאן מישהו ממשרד האוצר? בסוף צריך כסף

קארין אלהרר:  מאיפה יבוא הכסף הזה? אז אם אין מישהו ממשרד האוצר אני חושבת שראוי שהוא יגיע לכאן בפעם הבאה וייתן את הדין לאירוע הזה

קארין אלהרר:  כי אין מה לעשות, רוצים לתת זכאויות, ואנחנו רוצים ודורשים, וזה עולה כסף

קארין אלהרר:  ואני מבקשת ממשרד ראש הממשלה, איך אמרו את זה פעם? תיכנס לאירוע

קארין אלהרר:  תרים ועדת מנכ"לים, תן מענה מתכלל, הוליסטי

קארין אלהרר:  שמענו את המשפחות פעם קודמת

קארין אלהרר:  אני לא אפתיע ואומר שמה שנשמע היום יהיה לא פחות קשה

קארין אלהרר:  אז בבקשה

קארין אלהרר:  תודה רבה

יצחק פינדרוס: חברת הכנסת מטי הרכבי

מטי צרפתי הרכבי: תודה רבה אדוני יושב-הראש

מטי צרפתי הרכבי:  ה-7 באוקטובר טרף את הקלפים לכל המדינה, גם בסוגיות נפגעי פעולות איבה

מטי צרפתי הרכבי:  לא רק מבחינת הכמות, שמדובר על 1,200 חללים, נרצחים, נטבחים

מטי צרפתי הרכבי:  אלא גם בהשלכות ארוכות הטווח

מטי צרפתי הרכבי:  בדרך כלל בעבר כשהייתה פעולת איבה אז המענים היו, קודם כל המדינה מגיבה מהר, מגיעים כוחות הביטחון מהר, מטפלים באירוע

מטי צרפתי הרכבי:  הפיגוע שהיה בצומת מסמיה ביום שישי, היה אירוע פעולת איבה, אבל הכוחות מגיעים מהר, יש ישר טיפול

מטי צרפתי הרכבי:  באירוע הזה לא רק שהכוחות התמהמהו להגיע, מדובר על הרבה מאוד שעות

קריאה: אסון לאומי, לא פעולת איבה

מטי צרפתי הרכבי: נכון, נכון

מטי צרפתי הרכבי:  וזו בדיוק הנקודה שאני חותרת אליה

מטי צרפתי הרכבי:  זה לא אותו דבר

מטי צרפתי הרכבי:  ולכן המדינה חייבת לחשוב על מערך הוליסטי של תיקוני חקיקות אם נדרש, של מענים

מטי צרפתי הרכבי:  יש כאן מעגלים כל כך רבים של שכול שצריכים להתמודד איתם

מטי צרפתי הרכבי:  באמת זה לא נפגעי פעולות איזה ולכן צריך לעשות את כל ההתאמות הנדרשות מבחינת המדינה למערך טיפול הולם

מטי צרפתי הרכבי:  זה במעגלים, לא רק המעגל של המשפחה הגרעינית

מטי צרפתי הרכבי:  זה בני הזוג וזה החברים

מטי צרפתי הרכבי:  זאת אומרת, זה מגה אירוע

מטי צרפתי הרכבי:  זה אסון לאומי בכל קנה מידה

מטי צרפתי הרכבי:  וכמו שאני קוראת ושומעת, המדינה לא מספיק באירוע

מטי צרפתי הרכבי:  משרדי הממשלה לא מטפלים בצורה, באופן עמוק בסוגייה, כמו בעוד הרבה דברים של המלחמה

מטי צרפתי הרכבי:  אבל אנחנו כרגע מדברים על נפגעי הנובה

מטי צרפתי הרכבי:  אני חושבת שאנחנו גם נדרש לתיקוני חקיקה ולהכניס את את משפחת נפגעי פעולות האיבה למעגל הרבה יותר רחב

מטי צרפתי הרכבי:  ותודה רבה לך על המעקב ועל הדאגה

יצחק פינדרוס: תודה רבה חה"כ מטי צרפתי

יצחק פינדרוס:  אני מקבל את מה שאומרות חברות הכנסת

יצחק פינדרוס:  אני חושב שמשרד האוצר היה צריך להיות פה, בטח אחרי, כמו שאמרה חה"כ קארין אלהרר, וגם משרד ראש הממשלה

יצחק פינדרוס:  אני הערתי על כך ואני לא חושב שעם כל הכבוד לקורונה, הזום לא אמור להיות בוועדות הכנסת ואנשים צריכים להופיע כאן

יצחק פינדרוס:  אין לזה שום הצדקה שמשרד ראש הממשלה לא נמצא כאן ומשרד האוצר לא נמצא כאן

יצחק פינדרוס:  ואם נצטרך לעשות תיקוני חקיקה ולעקוף את האוצר, גם זה יש דרכים לעשות

יצחק פינדרוס:  על אף שאני חבר קואליציה

יצחק פינדרוס:  יש עוד דרכים לעשות את זה

מטי צרפתי הרכבי: אדוני, אולי עוד משפט

מטי צרפתי הרכבי:  במלחמה יש הרבה מערכות

מטי צרפתי הרכבי:  יש את החזית, ששם הצבא ויש קבינט מלחמה ויש איזה שהוא מיצוי של מהלכים צבאיים שהוא קצוב בזמן

מטי צרפתי הרכבי:  אבל יש עוד הרבה מאוד מערכות: מפונים, בריאות, בין לאומי, הסברה, נפגעי ה-7 באוקטובר

מטי צרפתי הרכבי:  ושם המדינה לצערי לא באירוע

מטי צרפתי הרכבי:  אז תודה

יצחק פינדרוס: אני חייב להסכים אתכם

יצחק פינדרוס:  אני אומר שוב, גם נושא של תיקוני חקיקה יצטרכו לבוא

יצחק פינדרוס:  אנחנו ננסה להבין ממשרדי הממשלה מהם הפערים שנמצאים בחקיקה

יצחק פינדרוס:  אני חושב שברור לכולם מה שאמרתי

יצחק פינדרוס:  זה לא עוד אירוע איבה, זה אירוע הרבה יותר מורכב, הרבה יותר מסובך, יש לו משמעויות

יצחק פינדרוס:  עם כל הכבוד לאוצר, שכל דבר חושב שהופך להיות למשהו עם השלכות רוחב, זה לא בהשלכות רוחב

יצחק פינדרוס:  זה צריך להיות נקודתי

יצחק פינדרוס:  הכנסת עשתה את זה לקהילות אחרות

יצחק פינדרוס:  עשתה את זה לחטופים, עשתה את זה לנפגעים אחרים

יצחק פינדרוס:  אין שום סיבה בעולם שהיא לא תעשה את זה גם עכשיו

יצחק פינדרוס:       אנחנו נשמע, ואם אנחנו מדברים על תיקוני חקיקה, אז עו"ד שלומית, קטענו אותך בדיון הקודם

שלומית יהב: אני מודה לך

יצחק פינדרוס: תנסי למקד אותנו מהם הדברים שלדעתך פתוחים בנושא תיקוני חקיקה, בדברים האלה, אנחנו נשמח לשמוע

יצחק פינדרוס:  תודה

שלומית יהב: האמת שאני כרגע רוצה להודות לך ולחברות הכנסת, אתם מדברים בשמם של למעלה מ-1,000 נרצחים ובני משפחותיהם

שלומית יהב:  ישר כוח

שלומית יהב:  והדברים שלכם באמת מרגשים

שלומית יהב:  הסתודדתי כאן עם החבר'ה ואמרתי זה מרגש אותי שסוף סוף זה עולה לדיון כאן בכנסת

שלומית יהב:  וישר כוח לך שאתה העלית את זה והקמת את הישיבות האלה ואתה מתמיד במעקב הזה

שלומית יהב:  הלוואי ומפה תצא הישועה בצורה מוחלטת ומלאה למשפחות היקרות שנמצאות כאן

שלומית יהב:       אז תודה רבה על זכות הדיבור

שלומית יהב:  אנחנו תמצתנו את זה ופשוט עשינו חקר

שלומית יהב:  אנחנו קיימים בשטח מה-7 באוקטובר, למדים אותו

שלומית יהב:  לצערי לא יודעים הכול וסביר מאוד להניח שלא כיסינו את הכול

שלומית יהב:  בסך הכול יש כמה נקודות מהותיות שאנחנו חושבים שצריך לשנות אותן

שלומית יהב:  דבר ראשון שאתם דיברתם עליו כבר באספה הקודמת זה הקמת פורום שיטפל וייתן זכויות ודחיפה לכל המשפחות

שלומית יהב:  זה כל כך חשוב

שלומית יהב:  יש אנשים שלא מסוגלים להרים את הראש שלהם ולא מסוגלים לממש את הזכויות שלהם אנחנו אישית מגיעים אליהם לבתים כדי לסייע להם

שלומית יהב:  זה לא מספיק

שלומית יהב:  אנחנו גוף וולונטרי

שלומית יהב:  המדינה צריכה לקחת את המושכות ולעשות את זה בצורה יעילה

שלומית יהב:  אנחנו מוכנים להתנדב לסייע למדינה בכל צורך

שלומית יהב:       דבר נוסף שיש בו צורך, סיוע מיידי ככל האפשר, כמו שנעשה במירון

שלומית יהב:  במירון המדינה הבינה את גודל השעה והתגייסה, קיבלה החלטת ממשלה וניתן פיצוי ראשוני כעזרה ראשונה למשפחות האלה

שלומית יהב:  גם כאן יש צורך

שלומית יהב:  יש כאן משפחות שנופלות בין הכיסאות כי החקיקה הקיימת היום לא רלוונטית למה שקרה באירוע האיום ונורא הזה

שלומית יהב:  יש פערים משמעותיים

שלומית יהב:  זה לא פיגוע איבה כמו שאנחנו מכירים, זו לא פעולה אחת שקרתה

שלומית יהב:  זה רצף פעילויות שקרה ולכן אנחנו צריכים להסתכל על זה בצורה שונה לחלוטין

שלומית יהב:  הנוסח של משפחה היום הוא הרבה יותר מגוון ממה שמופיע בחוק ואנחנו צריכים גם להתייחס לזה

שלומית יהב:  כלומר, אנחנו מדברים גם על שינויי חקיקה שאפשר לקבל אותם בהוראת שעה באמצעות הביטוח הלאומי ולקצר הליכים

שלומית יהב:  בדיוק כפי שקרה עם החטופים ואני מסירה את הכובע בפניהם

שלומית יהב:  ביטוח לאומי עושה עבודה נהדרת

שלומית יהב:  יחד עם זאת, פה במקרה הזה צריך לקחת את זה צעד אחד קדימה, כמו שעשו עם החטופים

שלומית יהב:  התקבלו הוראות שעה מאוד מהירות וניתנו פתרונות מאוד מהירים

שלומית יהב:  אנחנו ארבעה חודשים וחצי, אוטוטו חמישה חודשים, גם שם יש לנו נוסחים שאנחנו יכולים לסייע כדי ללכת ולעשות את זה

שלומית יהב:  אני פשוט לא רוצה לקחת את רשות הדיבור, יש כאן משפחות שבוער להן לדבר ובצדק רב

שלומית יהב:       הדבר הנוסף שאנחנו הכנו כבר הצעת חוק, העברנו אותה גם לח"כים, היא נמצאת אצלכם

שלומית יהב:  אנחנו נשמח שאתם תרימו את הכפפה ותעשו את זה

שלומית יהב:  ואני אשמח אם יניב, שהוא עורך הדין שכתב את הצעת החוק יאמר כמה מילים בהקשר הזה

שלומית יהב:  תודה

יצחק פינדרוס: כן, בבקשה

יניב גל: אדוני כבוד יושב-הראש, חברי כנסת נכבדים, מנהלת הוועדה ומשפחות יקרות

יניב גל:  עו"ד יניב גל, ארגון קימה

יניב גל:  נשלחה אליכם באמצעות מנהלת הוועדה הצעת חוק בדבר פיצויים ללא צורך בהוכחת אשם לנפגעי ונרצחי מאורעות אוקטובר 2023

יניב גל:  המדינה ואזרחיה נקלעו לאירוע שאינו דומה ברשעותו ובהיקפו על שטח המדינה לאף אירוע אחר שפקד אותנו וכולנו תקווה שלא יישנה בעתיד

יניב גל:  אירועים רחבי היקף והשפעה מצריכים היערכות ייחודית ומתאימה, גם בפרט כאשר מדובר בשמירה על כלכלתם של התושבים, שהם מנוע הצמיחה של המשק

יניב גל:       מהקמתו, כלה באירועי שמחת תורה תשפ"ד ועד היום, עסק וממשיך לעסוק בית הנבחרים הזה בהטמעת ערכי התרבות הישראלים דרך חקיקות רבות ומתעדכנות

יניב גל:  ביניהם ערכה של הערבות ההדדית תחת המשטר הסוציאלי עליו מושתת יסוד המדינה והקמתה לאור עקרונות מגילת העצמאות

יניב גל:  הפגיעה במשק מאז יום שבת הארור קולוסלית וחולשת על כלל רבדי האוכלוסייה

יניב גל:  בהעדר פיצויים נזיקיים אשר יכוונו להשיב ברצינות את מצבם הכספי של אלפי משפחות למקומם אלמלא אותה שבת יהיו הנזקים לאזרחים ולכלכלה עצומים בהרבה, תוך כדי קריסתם ומניעת האפשרות לשקם את המשק

יניב גל:       האפשרות להחזיר את הגלגל ליום ה-6 באוקטובר אינה קיימת

יניב גל:  עם זאת, איננו רוצים שהמרצחים הארורים שנכנסו לגבולותינו ישיתו מכה ניצחת גם על אלה שנותרו בחיים, בין שהיו מבוססים בדמם וכעת משקמים את גופם כדי לחזור למעגל התעסוקה ובין אלה שעודם מנסים להוציא את משפחתם ממצב נפשי בלתי אפשרי

יניב גל:  פיצויים אינם מיועדים לגרום להנאה או כדי לייצר אפשרויות חדשות של צמיחה והזדמנויות

יניב גל:  משטר פיצויים יעיל נועד ראשית, במשטר של ערבות הדדית של כלל החברה בפרט, לייצב את המשק והפרטים החיים בו – אלה הם האזרחים תושבי המדינה

יניב גל:  הם הריבון והם המקיימים את המדינה

יניב גל:  עקרונות הפיצוי הנזיקי טבועים בחברה הישראלית מאז ראשיתה ומהווים אבן יסוד בכלכלתה של מדינת ישראל

יניב גל:  לכן במספר מקרים בעבר קבע הבית הזה על חבריו חוקי פיצויים ברוח הערבות ההדדית אשר נועדו להחזיר את מצבו הכספי של הנפגע כך שיוכל לשוב לחברה גם כתורם ולא רק כנתרם

יניב גל:       הישגים ראויים לשמם בהם ניתן לציין את בית הנבחרים הזה כדוגמת הרפורמה שנערכה למטרת השגת יעדי פיצוי ממוסד הביטוח הלאומי מיד בתום תקופת האינתיפאדה הראשונה, הוא חוק הביטוח הלאומי – תשנ"ה, 1995

יניב גל:  כך גם עת מצא המחוקק את גודל הפגיעה שנבעה עקב התפרצות מחלת הגזזת קבעו נבחרי הציבור את משטר הפיצויים לנפגעי הנגיף ושאריהם, הוא חוק הפיצויים לנפגעי גזזת

יניב גל:       גודל השעה מחייב אותנו, אתכם, יושבי הבית המכובד הזה, להביט עמוק אל עבר המשפחות שאתנו וגם אלה שאינם מסוגלים לעמוד בעצמם ולשמור על עוגן חירותם הכלכלית

יניב גל:  להבטיח להם פיצויים כספיים, להשיב את מצבם עד כמה שניתן להיות עובר לאירועי שמחת תורה תשפ"ד וכלשון המונח "קימה" שטבעה הגב' שלומית יהב היושבת לצידי הקימה הקימה של המדינה

יניב גל:  רק כך יהיה בקצה המנהרה שלהם, של אותן משפחות, את האור לשוב להיות ככלל המשק וכאחד האזרח

יניב גל:  בנסיבות בהם מפרנסים ומפרנסות עיקריים איבדו את יכולתם לעבוד, נרצחו או שנפגעו עד כדי שכיום הם שבר כלי ושלא יהיו לנטל מתמשך על החברה הישראלית הדוגלת באותה ערבות הדדית ולא כסיסמה בלבד

יניב גל:       כאן הוא תפקידכם לשמש כמוצא פיהם של האזרחים

יניב גל:  לעשות כל שביכולתנו כעם אחד, אומה אחת ומשק אחד

יניב גל:  ומכאן הצאת החוק לקביעת משטר של פיצויים בדרך של נשיאת אחריות מוחלטת ומלאה, תוך שיפוי הנפגעים ובני משפחותיהם

יניב גל:  רק כך תוכלו וגם אנחנו נוכל להביט להם בעיניים ולהגיד בפה מלא עשינו למענכם, כפי שאתם עשיתם, עושים והקרבתם למען כולנו

שלומית יהב: אנחנו ממש מודים לכם שאפשרתם לנו לדבר

שלומית יהב:  ונשמח לשתף פעולה בכל ההליך עצמו

יצחק פינדרוס: דיברנו בינינו, עם חברות הכנסת, הנושא לדעתי לקחת את מה שהיה באסון מירון כהחלטת הממשלה זה גם יועיל לנו מול האוצר בטענות שלהם שיש השלכות רוחב

יצחק פינדרוס:  כמו שידעתם לעשות החלטת ממשלה שם, תעשו את זה

יצחק פינדרוס:  אנחנו נשתמש קצת בחלק הזה

שלומית יהב: וגם לביטוח הלאומי אפשר לקבל החלטות שעה

קארין אלהרר: ביטוח לאומי לא מקבלים לבד

יצחק פינדרוס: אני אומר להשתמש בתקדים הזה שהאוצר לא יוכל להגיד אתם יוצרים תקדים חדש

יצחק פינדרוס:  אז בואו, הנה יש תקדים, הוא קיים

יצחק פינדרוס:  ואנחנו נעשה את יחד

יצחק פינדרוס:  נגיד את זה לוועדת שרים

יצחק פינדרוס:  נתמודד בדרך שצריך להתמודד מול ועדת שרים

יצחק פינדרוס:       אני רוצה קודם כל התייחסות משרד המשפטים על הבקשה שביקשנו בוועדה הקודמת לעשות בדיקה לנושא של הסיוע המשפטי, אחד

יצחק פינדרוס:  שתיים, על נושא הנזיקין, איך אנחנו, אם יש לנו מה לעשות, איך להתקדם

יצחק פינדרוס:  אלה שני הנושאים שאני אשמח לשמוע מכם בבדיקה שלכם

שרון ניר: שלום ובכרה

שרון ניר:  עו"ד בת שבע שרמן שני, סגנית ראש הסיוע המשפטי

שרון ניר:  אנחנו כרגע עושים אצלנו, הקמנו פורום נזקים בתוך הסיוע המשפטי לבחון מתן מענה רשמי לשאלת התביעות הנזיקיות

שרון ניר:  אני יכולה להגיד שאנחנו עוד בשלבי בדיקה

שרון ניר:  אנחנו ניפגש גם עם הגורמים שהציעו את עצמם, מי שירצה להיפגש איתנו, ועם גורמים אחרים

שרון ניר:  ממה שאנחנו מבינים זה שלבים מאוד מוקדמים להגשת תביעת נזיקין כרגע

שרון ניר:  ואנחנו נוציא עמדה רשמית, נתמלל אותה למשפחות

שרון ניר:       במקביל אנחנו עושים אצלנו את הבדיקה לראות כמה מהמשפחות כבר מיוצגות על ידינו

שרון ניר:  אנחנו ממשיכים ליצור קשר עם משפחות גם היום כדי לראות מי שלא מיוצג שאנחנו נייצג אותו

שרון ניר:  אנחנו נשמח להעביר גם דרך קבוצות פנייה כזאת

שרון ניר:  מאוד קל לקבל את הייצוג שלנו

קארין אלהרר: בת שבע, הייתי שמחה אם תוכלי לומר האם זו העת להגיש תביעות נזיקין כמו שרודפים אחריהם עורכי הדין

שרון ניר: אז אני אומרת בזהירות, אני לא רוצה לתת ייעוץ משפטי כרגע, אנחנו נוציא את זה בצורה רשמית

שרון ניר:  אבל אני אומרת שוב, זה מאוד מוקדם

שרון ניר:  אני חושבת שזה שלב מאוד מוקדם להגיש את התביעות

יצחק פינדרוס: בואי, אני אעזור לך ונשתמש בחסינות שלנו ונאמר למשפחות כדלקמן: משרד המשפטים, אם אני מתרגם את זה למילים לא זהירות של עורך דין, אלא למילים של אדם שנמצא תחת חסינות

יצחק פינדרוס:  מאוד פשוט, אתם כרגע יושבים עורכי דין שלכם, שמומחים לענייני נזיקין וסורקים מהם הדברים שאפשר, מהם הדברים שאי אפשר, מהם הדברים שצריכים תיקונים

יצחק פינדרוס:  לכן מומלץ כרגע בטח לא להתקשר בכל מה שדיברנו עליו פעם קודמת שהפנו ללשכת עורכי הדין בעניין הזה

יצחק פינדרוס:  לא לעשות כרגע להתחיל בהליכים של תביעת נזיקין

יצחק פינדרוס:  עכשיו, זה אני תרגמתי כדי לשקף את מה שאת אומרת

קארין אלהרר: צריך להגיד יותר מזה, אדוני היו"ר

קארין אלהרר:  לא תיפגע זכות מזכויותיהם של האנשים גם אם לא תוגש התביעה עכשיו

יצחק פינדרוס: נכון

יצחק פינדרוס:  יש להם לפחות שבע שנים במקרה הגרוע

שרון ניר: יש התיישנות של שבע שנים

שרון ניר:  ולפעמים עדיף לחכות

יצחק פינדרוס: אני רוצה להמליץ גם לכם

יצחק פינדרוס:  יש פורום שאני נפגשתי איתו במסגרת החקיקה של חוק ארגוני טרור

יצחק פינדרוס:  פורום מאוד פעיל של קבוצה גדולה של עורכי דין שעסקו בעניין הזה

יצחק פינדרוס:  באמת, זה נושא שהם עוסקים בו 20 שנים, אני מציע להיפגש איתם

יצחק פינדרוס:  הם לא פורום רשמי, זה לא אגודה רשמית, אבל הם קיימים

יצחק פינדרוס:  הם נמצאים פה בכנסת, הייתי בכמה ישיבות איתם

יצחק פינדרוס:  אז לשבת איתם, כי הם באמת מתמחים גם בדין הבין לאומי וגם בדין הישראלי

יצחק פינדרוס:  הם היו בוועדת חוץ וביטחון בכל הליכי החקיקה, הם היו בוועדת הרווחה בכל הליכי החקיקה

יצחק פינדרוס:  קבוצה מאוד דומיננטית, כדאי לשבת איתם

שרון ניר: נשמח להיפגש גם איתם

שרון ניר:  אני אגיד עוד שאנחנו בהמשך למיפוי שאנחנו עושים, שאמרתי שאנחנו מנסים להגיע לכל המשפחות אנחנו גם נבחן מול המשפחות ומול הנציגים שלהם פערים שאנחנו יכולים לסייע בהם, בנוסף לעניין הזה אם ישנם

יצחק פינדרוס: בסדר גמור

יצחק פינדרוס:  איציק, רצית להתייחס

איציק שמולי: כן

איציק שמולי:  בתור מי שמתעסק עם תביעת הצדק הרבה זמן ויש לי קבוצה גדולה

איציק שמולי:  איציק שפיר, נציג משפחות שכולות

איציק שמולי:  אני רוצה לומר שמה שאת אומרת זה טוב לשמוע

איציק שמולי:  צריך לראות איך כמה שיותר מהר מעבירים את המסר הזה לכל המשפחות

איציק שמולי:  כי אם יש דבר שמציק כרגע למשפחות חוץ משאר הדברים זה בלבול

איציק שמולי:  הם לא יודעים מה קורה, הם לא יודעים מה לעשות

איציק שמולי:  הם כל הזמן שואלים אותי מה לעשות

איציק שמולי:  אז צריך להעביר את זה או דרך הביטוח הלאומי או דרך הנציגים, היועצים המשפטיים שלכם, שנמצאים בקשר עם המשפחות

שרון ניר: אנחנו נעשה את זה

שרון ניר:  באמת תודה מר שפיר

שרון ניר:  אנחנו נגבש את העמדה בצורה רשמית ונעביר אותה בכל הצינורות האפשריים

שרון ניר:  גם דרך עורכי הדין שלנו, גם בעזרתכם, גם למשפחות ישירות מי שיש לנו

שלומית יהב: נשמח לעמוד אתכם גם בקשר

שרון ניר: מעולה, תודה שלומית

שרון ניר:  כל מי שיוכל לעזור לנו להעביר את המידע

שלומית יהב: נשמח

שלומית יהב:  יש לנו כבר עבודת שטח

קריאה: אנחנו העברנו לכם רשימות

שרון ניר: נכון, אנחנו נעביר לכל הרשימות, נעביר

יצחק פינדרוס: אני רוצה באמת את נציגי הביטוח הלאומי

יצחק פינדרוס:  רצית להוסיף עוד משהו מעבר לזה?     

תמר שטיינר: תמר שטיינר, משרד המשפטים

תמר שטיינר:  אני רציתי לומר משפט אחד רק לגבי הסיוע

תמר שטיינר:  באמת לסיוע המשפטי יש יתרון מאוד גדול

תמר שטיינר:  ראשית כי עורכי הדין של הסיוע ילוו אתכם תמיד, לאורך זמן

תמר שטיינר:  ומה שלא יהיה הם לא יתחלפו בדרך ולא יהיה שום דבר אחר, למעט אם אתם תרצו שיהיה משהו בדרך

תמר שטיינר:  זה פרט שהוא מאוד חשוב מבחינת עורכי הדין של הסיוע המשפטי

תמר שטיינר:       הבחירה היא בסוף של המשפחה, המשפחה תבחר

תמר שטיינר:  חשוב לי מאוד להגיד את זה

תמר שטיינר:  המשפחה תבחר מי היא תרצה שייצג אותה

תמר שטיינר:  אם היא תרצה שזה יהיה הסיוע המשפטי זה יהיה הסיוע המשפטי ואם היא תרצה שלא זה לא יהיה

תמר שטיינר:  אבל המשפחה סוברנית להחליט וחשוב לי מאוד להדגיש שהריצה כאן היא ריצת מרתון, היא לאורך הרבה מאוד זמן

תמר שטיינר:  ולכן אני כמשרד משפטים רואה יתרון מאוד גדול לסיוע המשפטי באירוע הזה

תמר שטיינר:  זה מה שהיה חשוב לי להדגיש

יצחק פינדרוס: תודה

יצחק פינדרוס:  אני אפנה לביטוח הלאומי

יצחק פינדרוס:  אני רק רוצה, כיוון שהיו הערות פעם קודמת, אני רוצה לוודא שכולם יודעים

יצחק פינדרוס:  הדיון הזה משודר בערוץ הכנסת, מוקלט ומשודר

יצחק פינדרוס:  אז כל מי שרוצה נושאים שלא יעלו, שלא ישודרו וזה, שידע את זה מראש שהאירוע משודר

קארין אלהרר: אני הייתי שמחה, יש הרי קבוצות ווטסאפ

קארין אלהרר:  הייתי שמחה אם יהיה דף כזה עם כל הנתונים מהסיוע המשפטים, שהם יוכלו להפיץ בקבוצות הווטסאפ

קארין אלהרר:  בסוף זה צריך להגיע לכולם

שרון ניר: זה מה שהתכוונתי כשביקשתי להיעזר בקבוצות הווטסאפ

ליאור אדרי: לא כולם בקבוצות הווטסאפ, יש הרבה הורים שלא בקבוצות ווטסאפ

ליאור אדרי:  אי אפשר להסתמך על קבוצות הווטסאפ

קריאה: זה לא אמור להיות אחריות שלנו

קריאה:  זה אמור להיות אחריות שלכם

קריאה:  ואני לא צריכה לשאת באחריות שמספיק שמשפחה אחת לא נמצאת אצלי ולא תקבל את המסר, תעשו את העבודה שלכם

קארין אלהרר: לא, זה לא במקום

קארין אלהרר:  זה לא במקום

יצחק פינדרוס: היא לא אמרה במקום ולא חשבה לעשות את זה במקום

קארין אלהרר: אני חושבת שזה יהיה מהיר כרגע

יצחק פינדרוס: אני חושב שביטוח לאומי

קריאה: ביטוח לאומי מחובר לכל הרשימות

יצחק פינדרוס: סליחה, אני מבקש בלי להתפרץ

יצחק פינדרוס:  כן, ביטוח לאומי בבקשה

שלומי מור: שלום, עו"ד שלומי מור, המוסד לביטוח לאומי

שלומי מור:  נאמר פה בצדק, ה-7 באוקטובר זה שום דבר שהכרנו אי פעם בעבר אדוני, וזה ברור כבר לכולם ואין על מה לדבר

שלומי מור:  יש פערים

שלומי מור:  יש פערים

שלומי מור:  אבל לפני שאני אגיע לפערים אני אדבר על מה נעשה ועל מה יש

שלומי מור:  קודם כל חשוב לדעת שהביטוח הלאומי שפועל באמת על פי חוק התגמולים, נפגעי פעולות איבה, זהה בכל הזכויות, בכל ההטבות ובכל השירותים למה שניתן לחללי צה"ל, למשפחות חללי צה"ל, למשפחות השכולות ולמשפחות הפצועים בצה"ל

נועה פורד: הוא לא, אין לנו גורם מתכלל

נועה פורד:  הוא לא

יצחק פינדרוס: סליחה, סליחה

יצחק פינדרוס:  אני איאלץ לעשות משהו שאני לא רוצה לעשות, אני אצטרך להוציא אנשים

יצחק פינדרוס:  אני מבקש לא להפריע באמצע זכות דיבור

שלומי מור: אין זכות, אין הטבה, אין סיוע שמשפחות שהביטוח הלאומי מטפל בהן לא מקבלות שמקבלת משפחת צה"ל

שלומי מור:  אני לא אגיד יותר מזה, אבל אני אגיד שבוודאות כל מה שמשפחה על פי חוק מקבלת זהה למה שמשפחות ופצועים של צה"ל מקבלים

שלומי מור:  זה חשוב לדעת

שלומי מור:  לפחות מבחינת הבסיס מדינת ישראל רואה בשורה אחת, במקום אחד את החללים הצבאיים שלה ואת החללים האזרחיים שלה

שלומי מור:  זה חשוב מבחינת ההכרה, זה חשוב מבחינת הידיעה

שלומי מור:  ומדינת ישראל באמת במקום הזה נותנת את הכבוד הראוי גם לחללים האזרחיים שלה

שלומי מור:       הביטוח הלאומי, בגלל שבאמת מדובר היה באירוע שלא היה כדוגמתו בעבר, קודם כל התחיל במן הזכאויות והסיוע בדחיפה

שלומי מור:  כשאני אומר בדחיפה הכוונה ששום משפחת שכול לא נדרשה למלא ולא שום פרוצדורה אחת ושום טופס אחד

שלומי מור:  באופן אוטומטי ברגע שהיו לנו הנתונים אנחנו הזרמנו את הסיוע

שלומי מור:  אנחנו פתחנו אצלנו את הזכאות והתחלנו להעביר את הסיוע באופן מיידי, בעוד שבעבר היו לנו נהלים שביקשו כל מיני פרוצדורות בשביל סיוע

שלומי מור:  פישטנו את הכול וכל סיוע מיידי, ראשוני, שאפשר היה לתת למשפחות השכול הם קודם כל קיבלו

שלומי מור:       אני לא אומר שזה מספיק, אני יודע שיש פערים ואני אדבר עליהם

שלומי מור:  אבל חשוב לדעת, כל משפחה צמוד אליה עובד סוציאלי

שלומי מור:  אין לנו קציני נפגעים, נכון, כי אנחנו גוף אזרחי, אבל יש לנו עובדים סוציאליים מאגף השיקום של הביטוח הלאומי

שלומי מור:  ולכל משפחה יש עובד סוציאלי עם שם, עם טלפון, שהוא יודע שהוא יכול לפנות אליו בכל דבר ועניין

שלומי מור:  אם חס וחלילה יש משפחה שאין לה שם כזה ואין לה טלפון, אנחנו נרצה לדעת מזה

שלומי מור:  כי אמור לכל משפחה להיות איש מקצוע שבא ומטפל בה באופן פרטני

שלומי מור:  והטיפול הזה, שוב, אני יודע, הוא לא הוליסטי

שלומי מור:  הוא לא כולל את כל התחומים במדינת ישראל ואת כל המשרדים השונים, ואני אדבר על זה עוד רגע

שלומי מור:  אבל הוא בהחלט כולל את כל הסיוע שביטוח לאומי יכול לתת

שלומי מור:  את כל הסיוע שהביטוח הלאומי באופן כללי נותן, שהוא כמובן יותר רחב

שלומי מור:  והרבה פעמים לצערנו יש משפחות שמלבד השכול יש להם גם קשיים רפואיים, יש להם קשיים אחרים שאינם קשורים לשכול וגם אותם אנחנו ממצים באמצעות פקידת השיקום שמסייעת

שלומי מור:       הסיוע הנפשי זה אחד הדברים שעלה פה מאוד חזק בפעם האחרונה

שלומי מור:  אני זוכר שדיברנו על זה

שלומי מור:  חשוב לדעת, הביטוח הלאומי בעקבות האירוע, לקח את המאגר הקיים של המטפלים שנותנים את הסיוע והרחיב אותו באופן מאוד מאוד משמעותי

שלומי מור:  יצאנו בקול קורא והוא הורחב בכמה אלפי אנשים, מטפלים שעומדים בקריטריונים המינימליים, כדי שהם יוכלו לתת את הסיוע הנפשי מכל מיני סוגי מטפלים

שלומי מור:  ולכן רוב רובם של האנשים באמת לא נדרשים לשלם שום דבר אדוני

שלומי מור:  הם באים ועומדים על הצורך שלהם, הם מיד מקבלים את הסיוע באמצעות מי שנמצא במאגר שלנו והביטוח הלאומי משלם לאנשי המקצוע בלי שזה יידרש

שלומי מור:  כשיש מישהו שבצדק אומר רגע, יש לי פסיכולוג, אני רוצה להמשיך להיות מטופל על ידו, אז אנחנו מאפשרים גם את זה

שלומי מור:  הפסיכולוג נכנס אלינו למאגר ואז אנחנו יכולים להמשיך לטפל

תמר תשובה: רגע, ומי שצריך פסיכיאטר? למה פסיכיאטר הוא לא נחשב?     

שלומי מור: אני לא בטוח שאת צודקת

תמר תשובה: אני צודקת, אני בדקתי

תמר תשובה:  אני לא צריכה פסיכולוג

יצחק פינדרוס: אנחנו נבדוק את זה

יצחק פינדרוס:  תנסי לא להתפרץ

יצחק פינדרוס:  העלית את הנושא הזה, זה עלה בעקבות מה שאת העלית פעם קודמת

יצחק פינדרוס:  אני רוצה לשמוע אותם

שלומי מור: יכול להיות אדוני שיש מקרים חריגים, ואני לא בורח

שלומי מור:  שיש מקרים חריגים של אנשים מטפלים שלא עומדים בקריטריונים שלנו או אנשים שלא רוצים להיכנס למאגר שלנו

יצחק פינדרוס: לא, מה שהיא שאלה זה האם יש לכם פסיכיאטרים

קארין אלהרר: פסיכיאטרים בכלל?     

יצחק פינדרוס: האם יש לכם פסיכיאטרים?     

קריאה: לא, אין פסיכיאטרים

תמר תשובה: אין

תמר תשובה:  אני צריכה פסיכיאטר, לא פסיכולוג

שלומי מור: אני אגיע לזה

שלומי מור:  יכול להיות שיש מקרים חריגים של מישהו שלא רוצה להיכנס למאגר או מישהו שלא עומד בקריטריונים ואז הוא מקבל סיוע כספי על פי חשבוניות שהוא נותן לנו

תמר תשובה: לא על פסיכיאטר

שלומי מור: אבל זה מיעוטם של מקרים ולא רובם

הילה סופרמן הרניק: אבל אנחנו הופכים להיות המממנים

שלומי מור: אז אני מסביר שרוב רובם של האנשים, ואיפה שזה ניתן, הבן אדם לא מתעסק עם שום דבר

שלומי מור:  הוא מקבל את הטיפול והביטוח הלאומי נותן את הסיוע הכספי

שלומי מור:       אני ממשיך

שלומי מור:  הביטוח הלאומי אמר כבר כמה פעמים, יש פה צרכים שהחוק לא נותן להם מענה

שלומי מור:  יש פה מעגלים שעד היום, עד חוק החטופים החוק לא הכיר בהם בכלל

שלומי מור:  יתומים בגירים החוק כמעט לא נתן להם זכאות

שלומי מור:  ואחים, החוק כמעט לא נתן להם זכאות

שלומי מור:  והאירוע הנוכחי, הביטוח הלאומי אמר את זה ועוד פעם הוא אומר את זה, מצריך חשיבה מחדש

שלומי מור:  אני יודע שמשרד הביטחון התחיל לעשות איזה שהיא חשיבה עוד לפני אירועי ה-7 באוקטובר

יצחק פינדרוס: אבל זה מה שמפחיד אותנו

יצחק פינדרוס:  אם אנחנו נמתין לעבודה של משרד הביטחון עוד לפני ה-7 באוקטובר אז באיזה שהוא מקום בצדק יאמר האוצר תקשיב, אתה עושה לי השלכות רוחב, יש לזה משמעויות, אני לא יכול לעמוד בזה

יצחק פינדרוס:  אם אנחנו ננסה להגדיר, כמו שהיא אמרה, כמו באסון מירון, נגדיר יש פה אירוע אחר

יצחק פינדרוס:  יש פה אירוע אחר וכולנו, כל מי שנמצא פה בחדר יודע את המאפיינים למה זה אירוע אחר

יצחק פינדרוס:  אני לא חושב שיש משהו פה בחדר שלא מבין למה מדובר במשהו אחר לגמרי

יצחק פינדרוס:  נגיד את זה

יצחק פינדרוס:  אז לא נסתבך עם אותו ויכוח של רבותיי, אי אפשר לעמוד בזה, זה השלכות רוחב, יש לזה משמעויות

יצחק פינדרוס:  לא, אנחנו מדברים על אירוע נקודתי, ספציפי

יצחק פינדרוס:  ולכן אני כן הייתי מצפה, אפילו אם אתם תוכלו לעזור לנו

יצחק פינדרוס:  הצעה שתגדיר כמו החלטת ממשלה, על האירוע הזה בכל הנושא

שלומי מור: אדוני, גם בהקשר הזה הביטוח הלאומי כבר דיבר על חוק פיצוי אסונות או חוק פיצוי

קארין אלהרר: כן, הם הפילו את ההצעה שלי

שלומי מור: וחברת הכנסת אלהרר גם הציעה הצעה לתת איזה שהוא סיוע שיהיה מנותק כרגע מוועדות רפואיות וקביעת נכות, בדיוק בגלל הייחודיות אדוני

שלומי מור:  הגענו לבית המחוקקים והדברים נאמרו לא אחת על ידי הביטוח הלאומי

שלומי מור:  העובדה שאין הכרה, אדוני, גם מקשה עלינו

שלומי מור:  יש פה ייחודיות של האירוע

שלומי מור:  אחד האספקטים הייחודיים באמת שדובר עליהם רבות זה ההיחשפות של בני המשפחה, אחים הרבה פעמים, למאורעות הקשים

שלומי מור:  שמענו הרבה מקרים שבהם אחים בעצמם יצאו לחפש את אחיהם שנעדרים או שחלילה אבדו ונרצחו

קריאה: סרטונים

שלומי מור: כן, נכון, גם חשיפה לסרטונים

שלומי מור:  וחזרו כמובן בעצמם פגועים נפשית

שלומי מור:  והחוק לא מכיר בהם היום בעצמם כנפגעים

שלומי מור:  עכשיו, הנושאים האלה, אני כן אגיד שיש שיח, גם משרד המשפטים מעורב בו וגם משרד הביטחון וגם משרד האוצר וגם אנחנו, כדי לראות איך אפשר לתקן את החוק באופן שייתן איזה סיוע

שלומי מור:  גם ההצעה של חה"כ אלהרר

אילה פודר: לסייג את האירוע, פשוט מאוד, לסייג אותו

שלומי מור: אבל הדבר הזה כרגע לא הבשיל

שלומי מור:  והדבר הזה אני אומר הוא לא רק בידי הביטוח הלאומי

קארין אלהרר: זה אוצר, נו, בואו, מה?     

שלומי מור: בסוף הביטוח לאומי יכול להמליץ, יכול לתת ייעוץ

שלומי מור:  אנחנו בבית המחוקקים, אני אומר את זה, זו הכוונה של הדברים

קארין אלהרר: חבר'ה, אתם באים בטענות לתלמיד המצטיין

קארין אלהרר:  באמת, הביטוח הלאומי ניסה בכל היכולת שלו

קריאה: אז מי לא מצטיין פה?     

קארין אלהרר: מי שלא מצטיין זה האוצר

קריאה: אז איך האוצר לא פה?     

ענת גולדשטיין מגנזי: אני חייבת להגיד משהו

ענת גולדשטיין מגנזי:  בעודך, חה"כ קארין אלהרר מדברת, אני מקבלת עכשיו הודעה שבדיוק עכשיו שר האוצר הפיל את ההחלטה לתת לניצולי הנובה

קארין אלהרר: נו, דיברתי על זה בהתחלה

יצחק פינדרוס: אבל בואי, למה להתפרץ?      

אילה פודר: כי כולנו עם טראומה

ענת גולדשטיין מגנזי: כי כולנו באוצר והאוצר לא עושה כלום

אילה פודר: אנחנו מתפרצים, זה בדיוק הבעיה, המשפחות בטראומה

יצחק פינדרוס: אבל אמרתי את זה גם בדיון הקודם

יצחק פינדרוס:  אם אנחנו רוצים להתקדם, אפשר לנהל דיון

יצחק פינדרוס:  אם רוצים להוציא זה אפשר, אפשר לעשות הפגנה

יצחק פינדרוס:  יש למטה כיכר, יש גם פה ברחבה, זה בסדר גמור

יצחק פינדרוס:  אין צורך בוועדה ופרוטוקול בשביל לעשות הפגנה

יצחק פינדרוס:  אנחנו בדיוק בשביל זה מקיימים את הדיון, בשביל להתקדם

יצחק פינדרוס:  אז זה לא מועיל

אילה פודר: אז אני אשמח לפסיכיאטר

אילה פודר:  אתם יכולים לספק לי את זה?     

יצחק פינדרוס: ממש לא

אילה פודר: אני רוצה פסיכיאטר במיידי, אני לא יכולה לחכות עוד חצי שנה

יצחק פינדרוס: גם על זה, תני לו לסיים, אנחנו נקבל את התשובות

אילה פודר: שיתנו לי מיידי

שלומי מור: הביטוח הלאומי, ההרכבים המשפחתיים המיוחדים, זה אחד הדברים שנתקלנו בהם

שלומי מור:  והביטוח הלאומי איפה שיכול היה בסיטואציות מאוד מיוחדות נתן הכרה מיוחדת לבני משפחה איפה שניתן היה להרחיב ולתת שיקול דעת עשינו את זה

שלומי מור:  בין אם במקרים של זוגות שבהם האב הוא האב החורג, שהוא לא האב הביולוגי של הילדים, אבל שהילד גדל אצלו אז הכרנו באבא

שלומי מור:  ובין אם זה במקרים שבכלל הסבתא גידלה את הילד ונתנו הכרה

שלומי מור:  איפה שאפשר היה להרחיב את המעגלים המשפחתיים עשינו את זה

שלומי מור:  ועדיין אני אומר יש פערים

שלומי מור:  הדין הקיים, על אף שהוא דין, אתם יודעים, בדין הסוציאלי הוא הכי מרחיב שיש במדינת ישראל בדין הסוציאלי

שלומי מור:  הוא עדיין לא נותן מענים

שלומי מור:  ואין ספק, אנחנו גם אומרים ונקדם את זה, שצריך להיות איזה שהוא שולחן של כל המשרדים הרלוונטיים

שלומי מור:  בין אם זה הביטוח הלאומי כמובן והרווחה ומשפטים והאוצר, שכן, אנחנו זקוקים לסיוע של האוצר

קארין אלהרר: בלי האוצר כולם יכולים להמשיך לדבר

שלומי מור: ובריאות וחינוך והרשויות המקומיות, שאני יודע שגם באמצעות העובדים הסוציאליים שלהם נותנים את המעטפת הזאת

שלומי מור:  על מנת, זה לא דומה לחטופים

שלומי מור:  בהקשר של משפחות החטופים ממש הוקם משל"ט שזה היה תפקידו באופן מלא

שלומי מור:  אז בוא נגיד שפה אנחנו עכשיו לא נמתין עוד תקופה עד שיקום, אם יקום, משל"ט או אם תקום רשות

שלומי מור:  זה נראה לי קצת רחוק מידי ולא ייתן מענה מיידי כפי שאנחנו זקוקים לו

שלומי מור:  אבל בהחלט, אני יודע שחברותיי במשרדים האחרים כך חושבות, אנחנו רוצים ונדאג לזה שיהיה איזה שהוא איגום של כל המשרדים גם יחד, על מנת שכולם ביחד יסתכלו על כל הצרכים הקיימים או מה חסר מעבר למה שאנחנו יכולים לתת

שלומי מור:  וזה אדוני אני אומר בצד תיקוני חקיקה הכרחיים שאם הם לא יהיו לא יתנו לנו את הכלים

רותם עזר: אני אשמח להעיר לשני הנושאים האחרונים

יצחק פינדרוס: לא, יש עוד חמישה שרוצים להעיר

יצחק פינדרוס:  את תקבלי רשות דיבור ואת תדברי

יצחק פינדרוס:  אני רוצה לסכם את החלק הזה רגע בשביל שאנחנו נמשיך וניתן למשפחות

יצחק פינדרוס:  שני דברים: קודם כל עלו פה שתי משפחות, ובגל שאנחנו בשידור אני לא אעשה את זה פה עכשיו, אני אעשה את זה מיד בסיום הוועדה

יצחק פינדרוס:  שתי משפחות שהעלו את הנושא הזה של החשבוניות

יצחק פינדרוס:  אנחנו נבדוק האם הפערים, ממה הם נובעים

יצחק פינדרוס:  אני מבקש, מנהלת הוועדה, נעשה בדיקה

קארין אלהרר: וגם סוגי הטיפול

יצחק פינדרוס: אני לא חושב שצריך לעשות את זה בשידור

יצחק פינדרוס:  נעשה את זה מול הביטוח הלאומי, כי זה לא אמור להיות כך כפי שאתם הצגתם

יצחק פינדרוס:  אתם הצגתם שזה לא כך

קארין אלהרר: לא רק החשבוניות, גם סוגי הטיפול

יצחק פינדרוס: כן, כן, כן

יצחק פינדרוס:  אמרנו, המצוקה שעלתה, איפה הפערים

יצחק בן לולו: וגם נושא ההכרה בהורים חורגים

יצחק פינדרוס: אבל לא על זה אנחנו מדברים עכשיו

יצחק פינדרוס:  אפשר לדבר על הכול

קארין אלהרר: לא, אבל הוא אמר שזה ניתן

יצחק בן לולו: אבל הוא אמר שזה טופל וזה לא טופל

יצחק בן לולו:  במקרה אני יושב פה כאב חורג

יצחק פינדרוס: בסדר, סעיף סעיף

יצחק פינדרוס:  אם זה גם היה, אם גם אמרו שזה טופל אז אני מתנצל

יצחק פינדרוס:  מיד אחרי הישיבה להעביר למנהלת הוועדה, לא צריך עכשיו לפרוטוקול

יצחק פינדרוס:  להעביר למנהלת הוועדה, ייבדק

יצחק פינדרוס:       הנושא השני, כמו שאמרתי ואני אומר את זה גם לביטוח הלאומי, אני אגיש הצעת חוק יחד אתכם

יצחק פינדרוס:  נגיש הצעת חוק עם תיקוני החקיקה, גם מה ששלומית שלחה, על הנושא הזה

יצחק פינדרוס:  נראה לי, אנחנו נעשה התייעצויות אצלנו, אבל נראה לי שזה יילך יותר כמו שעשו, דומה למה שעשו באסון מירון

יצחק פינדרוס:  זאת אומרת ההגדרה של אירוע פר אירוע, לא באופן כללי, כדי שלא יהיו לו השלכות רוחב

יצחק פינדרוס:  אנחנו נעשה את זה ונעשה את זה מול משרד האוצר

יצחק פינדרוס:       דיברנו בישיבה הקודמת, תעשו סנכרון מול המערכות של משרד המשפטים, באותה דרך

יצחק פינדרוס:  העובדת הסוציאלית שלכם שעומדת בקשר עם המשפחות או עורך הדין, או במקביל, זה לא משנה

יצחק פינדרוס:  יש בסוף שני גופים ממשלתיים שעומדים בקשר רציף עם המשפחות שיוכלו לעדכן אותם

יצחק פינדרוס:  שיידעו גם על הנושא של הנזיקין, גם על נושא של זכויות אחרות, גם הנושא של הדברים האחרים

יצחק פינדרוס:  שיהיה סנכרון אני מציע שנעשה את זה

יצחק פינדרוס:       אני שוחחתי אתמול בלילה עם מנכ"ל משרד ראש הממשלה על הנושא של ועדת מנכ"לים

יצחק פינדרוס:  זה היה בשעת לילה מאוחרת אחרי חקיקה פה אתמול

יצחק פינדרוס:  אני אלחץ אותו

יצחק פינדרוס:  זאת אומרת, שהדבר הזה יקום

יצחק פינדרוס:  הפורום איך, אבל נלחץ את הדבר הזה שיקום

יצחק פינדרוס:  ותיקוני חקיקה, אמרתי נגיש את זה

יצחק פינדרוס:  ואז נוכל לראות, זה בכלל לא משנה אם הנציג יהיה פה או לא יהיה פה

יצחק פינדרוס:  בוועדת שרים לענייני חקיקה, אני חושב שאם הוא יוגש גם על ידי קואליציה וגם על ידי אופוזיציה יהיה יותר מורכב לשר האוצר להתנגד

יצחק פינדרוס:  אני לא חושב שהוא יתנגד, אני קצת מכיר איך האוצר מתנהל

יצחק פינדרוס:  קשה לי להאמין שהוא זה שיתנגד שם, אבל זה יעלה לוועדת שרים לענייני חקיקה

יצחק פינדרוס:  בטח אם משרד המשפטים נמצא שם, שעומדים בראשות הוועדה

יצחק פינדרוס:  אני מעריך שזה יקל בעניין הזה

יצחק פינדרוס:       אנחנו נעבור עכשיו למשפחות

תמר תשובה: אפשר שנייה רגע? אני יכולה להגיד שנייה משהו?     

יצחק פינדרוס: כן

תמר תשובה: תקשיב, אנחנו נהיה פה שבוע אחרי שבוע ואחרי שבוע, ואנחנו נבוא

תמר תשובה:  אני אומרת, כל מה שאנחנו רוצים וכל הדיונים האלו שתבינו מה היה ב-7

תמר תשובה: 10 באמת

תמר תשובה:  תבינו באמת את המקרה האסון שהיה באותו יום, אז אולי באמת הדברים ייראו כבר אחרת

תמר תשובה:  ואנחנו דורשים ולא מבקשים את הפיצויים הראויים למשפחות האלה

תמר תשובה:  כי אי אפשר לדעת מה יהיה איתם עוד שנה, עוד שנתיים, איך העניינים יתגלגלו

תמר תשובה:  יש פוסט טראומה שמתגברת עם השנים

תמר תשובה:  יש כל מיני דברים שהם לא כרגע צפים, הם יכולים לצוף בעוד כמה שנים

תמר תשובה:  ואנחנו לא רוצים להגיע למצב שכל החיים שלנו אנחנו נרדוף אחרי הוועדות האלה, כמו ביטוח לאומי ולהתחנן לזכויות שלנו

יצחק פינדרוס: אבל זו בדיוק הסיבה שאני מכנס שבוע אחרי שבוע, בשביל שזה לא יקרה

תמר תשובה: אז זה מה שאני אומרת, אנחנו כל שבוע נהיה פה על אותו נושא

קארין אלהרר: לא, זה לא יהיה

יצחק פינדרוס: בואי, אני רוצה לתת לאימהות שלא הצליחו לדבר פעם קודמת

יצחק פינדרוס:  ובשביל הדבר הזה אנחנו נשב כל שבוע, בדיוק לדאוג שבדיוק מה שאת אומרת יקרה

תמר תשובה: אין בעיה

תמר תשובה:  אבל שייקחו את ה-7 באוקטובר, חוק חדש

קארין אלהרר: אבל זה מה שרוצים לעשות

יצחק פינדרוס: אני רוצה לתת לתמר רחמים

תמר רחמים: שלום לכולם, שמי תמר רחמים ואני אמא של הפרח אביאל שלום רחמים שנרצח ב-7 באוקטובר

יצחק פינדרוס: אני רק מזכיר לך שני דברים: א', זה משודר

יצחק פינדרוס:  ב', מה שאמרתי, הנושא האישי יטופל על ידי מנהלת הוועדה מיד אחר כך

יצחק פינדרוס:  כל שאר הנושאים אנחנו נשמח מאוד לשמוע

תמר רחמים: תודה רבה חבר הכנסת

תמר רחמים:  ברשותך, אני מאוד מודה על המקצועיות שלכם, גם קארין, תודה רבה על האכפתיות

תמר רחמים:  רואים את זה פה בחדר

תמר רחמים:       הנושא שלי הוא לא אישי, הנושא שלי כללי

תמר רחמים:  תודה רבה גם לביטוח לאומי שהם הראשונים שהתייצבו והגיעו ונתנו לנו להבין שאנחנו לא לבד, כי הם היו לבד, הם היחידים

תמר רחמים:  אנחנו עד היום לא יודעים מה קרה עם הבן שלנו, ואני מדברת בשם כל ההורים

תמר רחמים:  יש כאן המון הורים שיושבים, וגם אתמול הייתי בכנס ושמעתי שאף אחד לא יודע מה קרה עם הילדים

תמר רחמים:  ויש כאלה שכן חשוב להם למסגר את האירוע

תמר רחמים:  לי מאוד חשוב, באופן אישי, למסגר אותו, כדי מה שנקרא, להוריד אותו מה-mind שהוא יהיה משהו שאני יודעת ומבינה מה קרה

תמר רחמים:  ואני עדיין לא שם

תמר רחמים:       לנושא של תשלומי הורים לביטוח הלאומי

תמר רחמים:  אז א', בצער רב אני אגיד, שנכון שנאמר קבל עם ועולם שאנחנו משפחות שכולות מעמדנו כמו משרד הביטחון

תמר רחמים:  לצערי זה לא ככה

תמר רחמים:  כי אם הבת שלי מגיעה למטפלת שעובדת השיקום שלנו אמרה זה לא בסל, אבל אני חייבת לתת את הטיפול לילדה, כי היא מפורקת

תמר רחמים:  והיא אומרת לה אבל למה, למה משרד הביטחון כן משלם וביטוח לאומי לא משלם

תמר רחמים:  ושאלנו את עובדת השיקום והיא אמרה לא בסל

תמר רחמים:  דבר שני, אנחנו משלמים המון טיפולים להמון מטפלים, שלא רוצים להיות בביטוח לאומי

תמר רחמים:  לא יודעת מה הסיבה

תמר רחמים:  תבדקו אתם מה הסיבה

תמר רחמים:  אבל בסוף אנחנו המימון ביניים

תמר רחמים:  אני לא יכולה בכל חודש להוציא 4,000 שקלים או 3,000 שקלים על טיפולים

תמר רחמים:  מאיפה אני אביא את הכסף הזה? אתם צריכים לקחת את הדבר הזה ולהגיד שנייה, כמו שאתם נותנים איזה שהוא פול להנצחה שנתית, שאתם נותנים אותו מראש ואתם אומרים את זה אנחנו נותנים לכם כדי שתעשו את הדברים שאין להם אבא ואמא

תמר רחמים:  אם אנחנו רוצים הנצחה פה והנצחה שם

תמר רחמים:  גם פה תנו איזה מימון ביניים ותגידו קחו את הכסף הזה, תספקו לנו קבלות לאורך השנה

תמר רחמים:  לא תספקו, זה ייגרע מכם

תמר רחמים:  הכול אצלכם, הוא לא אצלנו

תמר רחמים:  אז בואו, בבקשה, אנחנו במצב כאוטי במצב שכבר תיארו כאן

תמר רחמים:       דבר נוסף אני ראיתי הבוקר והיה לי מאוד קשה

תמר רחמים:  אמא שמורידים לה את הנעליים בכניסה בבידוק

תמר רחמים:  חבר'ה, בואו, זאת אמא שמגיעה שבוע אחרי שבוע, למה הביזיון הזה?      

קארין אלהרר: לאן? בידוק לאיפה?     

תמר רחמים: בבידוק בכניסה

מרים שפיר: אני בכניסה לבידוק התמוטטתי

מרים שפיר:  ביקשו ממני לחלוץ נעליים

מרים שפיר:  אמרתי אני פה כל שבוע

מרים שפיר:  התחילו לצעוק על בעלי 'זה בגללך'

מרים שפיר:  אני התמוטטתי, נפלתי לרצפה, התחלתי לבכות, התחננתי לכוס מים ואמרו לי תקומי

קארין אלהרר: פה, בכנסת?     

איציק שמולי: פה, בכנסת, כן

מרים שפיר: כנראה הגברת ראתה את זה

מרים שפיר:  פה, בכנסת

תמר רחמים: חברים בואו, כאילו, צריך להבין שזה מצב - - -     

מרים שפיר: וצרחו על בעלי שהוא אשם במצב שלי

תמר רחמים: אנחנו במצב הזה לא כי אנחנו רוצים

תמר רחמים:  אנחנו לא יודעים, עוד הכול נחקר

תמר רחמים:  אי אפשר לדעת איפה מדינת ישראל הייתה

תמר רחמים:  מדינת ישראל לא התאוששה גם חודש אחרי

תמר רחמים:  אבל בואו, אנחנו ארבעה וחצי חודשים כבר אחרי

תמר רחמים:  אין לנו כבר מקום להכיל את זה

יצחק פינדרוס: אנחנו נבדוק את זה מיד, את הדבר הזה

יצחק פינדרוס:  זה דבר שלא אמור להיות

תמר רחמים: תודה רבה

תמר רחמים:  ותודה על כל מה שאתם עושים

יצחק פינדרוס: נועה פורד, נציגת המשפחות

נועה פורד: שלום

נועה פורד:  אני נועה פורד, אמא שלי ואחותי נרצחו בכפר עזה ב-7 באוקטובר

נועה פורד:  אני לא שייכת למשפחת השכול הזאת, אני שייכת למשפחה הגדולה יותר של ישראל, של עוטף עזה

נועה פורד:  מעבר לזה שגם אני תושבת של עוטף עזה, אני אניח את זה בצד, כי גם שם אנחנו בבעיה

נועה פורד:       אמא שלי ואחותי נרצחו בבית של אמא שלי, בתוך הבית שלהן

נועה פורד:  אף אחד לא בא להציל אותן ואני לא ידעתי מה קורה איתן שעות ארוכות

נועה פורד:  אני לא ישבתי וצפיתי בסרטונים כי לא היה לי סרטונים לצפות בהם

נועה פורד:  רציתי לראות, גם אם רציתי לחפש אותן בין החטופים, ולא רציתי, כי סליחה, קיוויתי שהן לא שם

נועה פורד:  כי בעיניי עדיף למות מאשר להיחטף

נועה פורד:  אני יתומה

נועה פורד:  יתומה מאמא עכשיו וב-2019 התייתמתי מאבא

נועה פורד:  וכרגע אני לא זכאית לכלום, לשום דבר

נועה פורד:  לא בתור יתומה ולא בתור אחות שכולה

נועה פורד:  הקול שלי לא נשמע וגם הושתקתי שבוע שעבר ואני שמחה שאתה נותן לי עכשיו לדבר

נועה פורד:  המעגל הזה רחב יותר

נועה פורד:  האנשים בקיבוצים שלא יכולים להגיע לפה פיזית בעצמם לדבר על המשפחות שלהם שנרצחו שם

נועה פורד:  שנאבדו שם

נועה פורד:  ומעטפת, לא מעטפת שחושבים שמספקים בקיבוצים – אני לא מקיבוץ כפר עזה

נועה פורד:  אמא שלי נרצחה שם, אבל אני לא גרתי שם מעולם

נועה פורד:  גדלתי באזור, אני יכולה לספר לכם המון על חבל הארץ היפיפה הזה שעכשיו אנחנו אפילו לא יכולים לחזור אליו

נועה פורד:       אני מבקשת שתשימו לב שהסיוע הנפשי הוא טוב ויפה, באמת

נועה פורד:  צריך אותו

נועה פורד:  א' יש כאלה שלא מסוגלים לקבל את הסיוע הזה כרגע

נועה פורד:  דיברנו שבוע שעבר על תפקוד או לא תפקוד, אני מתפקדת כרגע בשביל הילדים שלי בלבד

נועה פורד:  יש לי ילדים קטנים

נועה פורד:  אני לא מצליחה לעבוד, ואני עצמאית

נועה פורד:  אף אחד לא מפצה אותי על שום דבר

נועה פורד:  אני לא מקבלת סיוע מאף אחד

נועה פורד:  ונכון שיש עובדת סוציאלית מביטוח לאומי ויש עורכת דין מקסימה מהסיוע המשפטי

נועה פורד:  אבל יש דברים שהם מעבר

נועה פורד:  אם אני רוצה לתבוע את הביטוח הלאומי או להיעזר בה לטובת מה, אני לא יודעת אם אני יכולה לעשות את זה

נועה פורד:  כי זה בעצם ללכת נגד המדינה שהפקירה אותי כבר פעם אחת

נועה פורד:  ועזבו את הסיפור הפרטי שלי שהמדינה הפקירה אותי לא פעם אחת

שרון ניר: גם נגד הביטוח הלאומי אנחנו נייצג אותך

נועה פורד: אז אני שאלתי את זה שבוע שעבר ובאמת טוב לדעת

נועה פורד:  וכן יש לומר שעורכת הדין שציוותו לנו מקסימה ומסייעת ועושה המון

נועה פורד:  אני רוצה שתראו אותנו, תראו אותנו עכשיו

נועה פורד:  אנחנו מתמוטטים עכשיו

נועה פורד:  אני המפרנסת העיקרית בבית

נועה פורד:  בן הזוג שלי לא יכול לעבוד

נועה פורד:  תראו אותנו עכשיו, תעזרו לנו עכשיו, לפני שאנחנו נגיע לרגע שלא נוכל להרים את עצמנו בכלל, אף על פי שיש כרגע אנשים שנמצאים שם עכשיו

נועה פורד:  תודה

נועה פורד:  תודה שאתם מקשיבים לנו, תודה שאתם מנסים לסייע, אבל אנחנו צריכים את זה עכשיו, אין לנו זמן לחכות

יצחק פינדרוס: תודה

יצחק פינדרוס:  אינס יואב

אינס יואב: היי, שמי אינס יואב, אשתו של מיכאל יואב ז"ל, שנרצח בידי מחבלים בכביש 232

אינס יואב:  מיום שהוא נרצח הוא היה בעצם נעדר חמישה ימים, עד שהודיעו לנו שהוא בעצם נרצח

אינס יואב:  חברו חטוף

אינס יואב:  מרגע זה כל עולמנו חרב

אינס יואב:  מיכאל השאיר אותי, את שני ילדיו, יואב אלי בן 22, את שיר בת ה-13

אינס יואב:  שלושה אחים ואמא שלצערנו שבוע אחריו נפטרה מצער, מחולי

אינס יואב:  אנחנו עוברים תקופה קשה, קשה מאוד

אינס יואב:  נכון, ביטוח לאומי בא ועזר לנו, יש לנו עובדת סוציאלית מהממת שעזרה שלנו

אינס יואב:  אבל אני פה כי אני חייבת ממש לחזק את, אני רוצה לספר בעצם

אינס יואב:  אני מתרגשת קצת, סליחה

אינס יואב:  יום אחד התקשרה אליי בחורה בשם שיראל, פשוט מלאך

אינס יואב:  וסיפרה לי שיש פרויקט שנקרא מעטפת, שדואגת למשפחות עם ילדים מתחת לגיל 18 מטעם ארגון נפגעי פעולות האיבה

אינס יואב:  שהם רוצים בעצם ללוות אותנו בימים קשים

אינס יואב:       אני חייבת להודות שמרגע זה הם לא עזבו אותנו

אינס יואב:  הם דאגו לנו במגוון תחומים

אינס יואב:  אם זה מפגש על תקן של פעם בשבוע שבאו אליי לבית, חיממו אותנו, חיממו את ליבנו

אינס יואב:  דאגו לנו מבחינה נפשית

אינס יואב:  עזרו לנו בכל דבר שהיה לי חסר והייתי צריכה

אינס יואב:  אם מקרר שהתקלקל קנו לי מקרר, אם טכנאי של מכונת כביסה

אינס יואב:  אני פשוט קצת מתרגשת, סליחה

אינס יואב:  הם דאגו לילדה שלי להסעות יום יומיות כל יום מהבית לבית הספר, כי את זה מיכאל היה דואג לעשות לה

אינס יואב:  הם הגשימו לשיר חלום, הם מוציאים אותה למחנה קיץ בקנדה

אינס יואב:  זה משהו ששיר חלמה עליו וכל הזמן הייתה אומרת למיכאל שהיא רוצה לעשות את זה

אינס יואב:  אני לא הייתי יכולה לעזור לה בזה

אינס יואב:  מעטפת יחד עם פעולות איבה פשוט באו ועזרו ונתנו לנו את זה

אינס יואב:  תווי קנייה

אינס יואב:  יש איזה שהוא גוף שבאמת רוצה לעזור ולתת ולעשות לכל המשפחות עם הילדים הצעירים

אינס יואב:  צריכים לתת להם לעזור להם, לתת להם עוד תקציבים

אינס יואב:  לעזור להם לתת, להמשיך לתת לנו

אינס יואב:  ולא רק לנו

אינס יואב:  יש לי ילד בן 22

אינס יואב:  ילד שלא מקבל כלום

אינס יואב:  יש לו, יש את האחים של בעלי, שלא מקבלים כלום, שום דבר

אינס יואב:  תנו להם תקציבים, תנו להם את העזרה לעזור לנו להרים

אינס יואב:  תנו לילד שלי ולאחים שלו להרים את הראש מעל המים ולהצליח

אינס יואב:  בבקשה, להצליח להתרומם, להצליח לשחות

אינס יואב:  כי עד עכשיו הייתה להם העזרה של מיכאל, של האבא, כל אחד והיקיר שנרצח להם

אינס יואב:  היה להם את העזרה

אינס יואב:  היום אין להם את העזרה הזאת

אינס יואב:  ואם יש עמותה כזאת שרוצה לעזור, אם יש כאן איזה מישהו שרוצה לעזור, תעזרו להם, תנו להם תקציבים

אינס יואב:  בבקשה, אני מתחננת

קריאה: רובנו לא נתקלנו בהם, יש לציין

קריאה: אני לא מכירה את הארגון היציג

קריאה:  אין לי ילדים מתחת לגיל 18

נועה פורד: אבל זה מרגיש כמו יח"צ

נועה פורד:  הם לא פנו אל רובנו, איך לא שמענו עליהם?      

יצחק פינדרוס: אבל גם נתנו לך לדבר גם בישיבה הקודמת וגם היום כמה פעמים

נועה פורד: אבל אני מייצגת מאות משפחות שהם לא הגיעו אליהם

יצחק פינדרוס: אבל אני לא מוכן, אני לא אכנס לדיון הזה עכשיו

יצחק פינדרוס:  אני ממש לא הולך להיכנס לדיון

קריאה: מה רע במה שהיא אמרה?     

קריאה: זה לא רע, פשוט זה לא נפוץ, זה מקרים בודדים

יצחק פינדרוס: אם לא הבנו בשעה האחרונה, יש לנו מספיק אתגרים להתמודד בלי הוויכוח הזה

נועה פורד: למה לתת תקציבים לגוף שלא עוזר לנו, שאמור לייצג אותנו ולא מייצג אותנו?     

יצחק פינדרוס: אני מבקש, יש לנו מספיק אתגרים להתמודד בלי הדיון הזה, אני לא רוצה להיכנס לדיון הזה

קארין אלהרר: בסדר, בואו

יצחק פינדרוס: זכותה לומר

יצחק פינדרוס:  זכותך לומר את מה שאת חושבת, הכול בסדר

יצחק פינדרוס:  יש לנו מספיק אתגרים להתמודד בלי זה

יצחק פינדרוס:  בסדר?     

אינס יואב: אני רוצה לחדד את הנקודה שלי

אינס יואב:  הנקודה שלי שבאתי לפה זה בשביל שהמדינה, שהמקום ייתן תקציבים

קארין אלהרר: תקציבים, ברור

יצחק פינדרוס: ברור

יצחק פינדרוס:  זכותך המלאה ואנחנו מכבדים את זכותך לומר את זה ונעמוד על זכותך לומר את זה

יצחק פינדרוס:  וכרגע הדיון הוא איך אנחנו מקדמים גם נושאים של חקיקה, גם נושאים של ועדות מנכ"לים, גם נושאים של שיתופי פעולה, משרדי ממשלה, וגם הנושאים של התביעות נזיקין

יצחק פינדרוס:  אני אתן לך

יצחק פינדרוס:  אני רק רוצה, האם יש מישהו מהמשפחות שלא נתנו לו לדבר לא פעם קודמת ולא הפעם? כן, איציק, כן

יצחק בן לולו: בוקר טוב

יצחק בן לולו:  אני אבא למלאך שנרצח בנובה

יצחק בן לולו:  איציק בן לולו

יצחק בן לולו:  אני שומע את כל מה שאתם מדברים פה וזה ברור לי שאנחנו באירוע מטורף

יצחק בן לולו:  אף אחד לא יודע להכיל אותו

יצחק בן לולו:  לא מחבר כנסת, ראש ממשלה, משרד ביטחון או כל גוף ציבורי שנמצא פה

יצחק בן לולו:  ואני חייב להגיד לכם שב-7 באוקטובר שאנחנו התחלנו לחפש את אוראל ואת ירין ואת עדן, הביטחון שקיבלנו והשקט שקיבלנו זה מהאנשים הטובים שיש בעם הזה

יצחק בן לולו:  שפשוט חיבקו אותנו באותו רגע ובאו אלינו הביתה ושלפו אותנו ל-433 לעשות זיהוי

יצחק בן לולו:  ולנסות לאתר את הילדים ולהגיע לשטח ולראות גופות

יצחק בן לולו:  ולעבור על כל רשימה שאפשר

יצחק בן לולו:  אז אני חייב להגיד את זה בנימה אישית, קודם כל תודה לעם

יצחק בן לולו:  תודה לאנשים שנמצאים לעזור לנו

יצחק בן לולו:  וכמובן שהאחריות היא על הגופים הממשלתיים שלכאורה צריכים לטפל באירוע

יצחק בן לולו:       עכשיו אני אגיד משהו שמאוד כואב לי

יצחק בן לולו:  אחד הדברים הכי כואבים פה שבאמת, כמו שחברת הכנסת קארין אמרה, אין פה אף אחד ממשרד האוצר שישמע

יצחק בן לולו:  אין פה אף אחד ממשרד הכלכלה או כל גוף שקשור למשרד ראש הממשלה שיבין את האירוע הזה, על ההשלכה של אב שכול או אח שכול או אח שעבד עם אח שלו באותו מקום ונמלט על נפשו, לא רק ברמה נפשית, ברמה היום יומית

יצחק בן לולו:  אני יכול להגיד לכם שברוך השם בנושא הפרטי שלי אנחנו משפחה מבוססת כלכלית

יצחק בן לולו:  ואני עובד בתפקיד מאוד בכיר במשק

יצחק בן לולו:  גוף פרטי שלצערי הרב לא יודע להכיל את ה-7 באוקטובר

יצחק בן לולו:  ואתמול שמעתי שאני לא הבן אדם היחיד שמאבד את התפקיד שלו בגלל ה-7 באוקטובר

יצחק בן לולו:  ושמעתי על עוד המון שמאבדים את התפקידים שלהם, כולל אני ואשתי, בגלל 7 באוקטובר

קארין אלהרר: מה זאת אומרת?     

יצחק בן לולו: מה זאת אומרת? שהמעסיק אחרי חודשיים כבר החליט להתעמר בך ופשוט לפטר אותך כי אתה לא יכול להיות ה-250% שהיית כי יש לך עוד שלושה ילדים בבית שאתה צריך לטפל בהם

יצחק בן לולו:  ואין מה לעשות, יש עוד שלושה ילדים שצריך לטפל בהם

יצחק בן לולו:  לי יש שלושה, יש פה אנשים עם חמישה

יצחק בן לולו:  אתמול פגשתי אמא מהמגזר הציבורי שהיא אמרה לי תקשיב, אותי לא מפטרים

יצחק בן לולו:  אותי לקח ראש עיריית לוד לחדר ואמר לה אני משלם לך את המשכורת, את תישארי בבית לטפל במשפחה שלך

יצחק בן לולו:  למה גוף פרטי שאני משלם ביטוח לאומי כל חודש עשרות אלפי שקלים בשנה, ביטוח לאומי, משרד הכלכלה, מישהו, לא מגן עליי? למה מגנים על מישהי שיוצאת לחופשת לידה ושומרים עליה אחרי זה תשעה או עשרה חודשים? לא שיש לי בעיה עם זה, זה בסדר גמור

יצחק בן לולו:  אני אב להורה שכול

יצחק בן לולו:  הדם של הילד שלי ירד איתו לקבר, הוא עוד לא התייבש

יצחק בן לולו:  ואני לא היחיד

יצחק בן לולו:  אז מה אומרים לי? לנצל חופשת מחלה? לנצל ימי חופש שלי? ואתמול הצפנו את זה וגיליתי שיש פה 30-40 משפחות כאלה

יצחק בן לולו:  אנחנו נרד לטמיון

יצחק בן לולו:  אנחנו נמחק

יצחק בן לולו:  כי אני צריך להמשיך לשלם משכנתה ואני צריך לטפל בשלושה ילדים עם פסיכולוגים, עם מטפלי NLP ועוד פעם, אני אומר את זה כסיסמה, אבל זה לא עליי, כי אני שמעתי את זה אתמול מהמון משפחות

יצחק בן לולו:       אני פניתי לשלומית בפוקס

יצחק בן לולו:  והיא שמעה את המקרה שלי והיא זימנה אותי לפה

יצחק בן לולו:  ואני חייב להגיד לכם משהו: אם מישהו לא יתעורר אנחנו נאבד פה הרבה אנשים

יצחק בן לולו:  אני אישית מכיר כבר שני אחים שניסו להתאבד

יצחק בן לולו:  אני לא מוכן להבין שהמדינה הזו לא תומכת בילדים האלה

יצחק בן לולו:  בהורים האלה, באימהות האלה

יצחק בן לולו:  ולא נותנים לנו את השקט

יצחק בן לולו:  וזה לא מעניין אותי אם זה גוף פרטי או גוף כלכלי שמרוויח מיליונים או בבורסה או לא בבורסה

יצחק בן לולו:  וכן רשות מקומית או איש שעובד תחת תאגיד ממשלתי יש לו חיסיון

יצחק בן לולו:  המצב הזה הוא לא פשוט

יצחק בן לולו:  אני שבועיים וחצי אחרי 7 באוקטובר ישבתי בבית הספר של הבן שלי, כי הבן שלי פחד להיכנס לשירותים כי המנקה ערבייה

יצחק בן לולו:  אז מה אני אגיד למנהלת? תפטרי אותה כי היא ערבייה? זה לא נראה לי הגיוני

יצחק בן לולו:  אז ילד בן 7 צריך ללכת עם קקי כל היום במכנסיים כי אין מי שידאג לו? אין מי שיכניס אותו לשירותים? ילד בן 7, אני לא מדבר על ילד בן 15

יצחק בן לולו:  אני לא מדבר על אח בגיר בן 20 שכבר לא הולך לעבודה, כי המקום האחרון שלו עם אח שלו זה היה מקום העבודה הזה

יצחק בן לולו:  אתם צריכים להיכנס היום למצב הזה באופן פרטני

יצחק בן לולו:  וכמו שאמרו החבר'ה פה בביטוח לאומי, יש לנו את העו"ס

יצחק בן לולו:  אבל לעו"ס אין פתרונות קסם

יצחק בן לולו:  פתרונות הקסם האלה זה הגופים והייעוץ המשפטי שצריך לעשות טלפון לאותו אירוע

יצחק בן לולו:  לאותה רשות מקומית שתדאג לדבר עם המנהלת, להבין מה כוח אדם, איך מטפלים בילד כזה

יצחק בן לולו:  איך דואגים לו ללכת לשירותים

יצחק בן לולו:  דרך אגב, שני הילדים שלי אישית הם נכים

יצחק בן לולו:  המצב שלהם החמיר פי מאה

יצחק בן לולו:  פי מאה

יצחק בן לולו:  העו"ס שלי בביטוח לאומי הגיש בקשה אחרי המכתב לעשות החמרת מצב, כדי שיהיה ילד, מישהו עם הילד שלי בבית הספר וידאג לו

יצחק בן לולו:  ואמרו לו אי אפשר לעשות החמרת מצב, כי זה לא קשור לנכות שלו

יצחק בן לולו:  חבר'ה, אתם, סליחה שאני אומר את זה, אתם מבינים בכלל מה קורה פה? יש פה ילדים קטנים שיחיו עם טראומת שואה שאני באותן עשר דקות ראשונות שהבנתי את האירוע, הבן שלי נלחם באירוע הזה

יצחק בן לולו:       הבן שלי עבד באירוע הזה, הוא ניהל את הבר

יצחק בן לולו:  וכשהם הגיעו לשם הנאצים האלה, הצוררים האלה, הוא התכתב איתי והוא אמר לי אני לא בורח, אני לוחם מג"ב

יצחק בן לולו:  אני אקח נשק ואני אפרק אותם

יצחק בן לולו:  ויש לי התכתבויות כאלה איתו

יצחק בן לולו:  ועד 20:00 שאני מתחנן ל-433 תנחיתו מסוק, תביאו אותו

יצחק בן לולו:  כי יש לו דופק מהשעון באפל ווטש, אף אחד לא התייחס אליי

יצחק בן לולו:  אז כן, את הבן שלי הפקירו, כי הוא הגן על המדינה הזאת

יצחק בן לולו:  ואם אתם רוצים אני אראה לכם את הסרטון פה מ-7:00 שהוא מוביל מישהו על אלונקה

יצחק בן לולו:  הוא יכול היה לברוח כמו הרבה שברחו

יצחק בן לולו:  אבל היום גם לא רואים אותנו

יצחק בן לולו:  הבן שלי בן 20 אמר לי אתמול מה אתה הולך לכנסת? קח איתך חגורת נפץ, זה מה שאתה צריך לעשות להם

יצחק בן לולו:  לא רואים אותי

יצחק בן לולו:  מה אתה מדבר איתם בכלל

יצחק פינדרוס: אל תדבר על חגורת נפץ, כי אנחנו באמצע בדיקה למה עיכבו אותה שם, ואז הם יגידו הנה

יצחק בן לולו: אוקיי

יצחק בן לולו:  אבל הוא אומר לי מה אתה הולך לדבר איתם? הם לא מקשיבים

יצחק בן לולו:  תראה את אחים שלך, תראה

יצחק בן לולו:  הוא מסתכל על הילדים, על האחים הקטנים והוא לא מעכל את זה

יצחק בן לולו:  הוא בן 20

יצחק בן לולו:  עזוב את כמות הבלגן, עזוב את השעתיים הראשונות

יצחק בן לולו:  כשאנחנו הבנו את האירוע אני הוצאתי את הילדים שלי לחברים

יצחק בן לולו:  עזוב את הטילים, עזוב את הבלגן, אני לא מסתכל על זה

יצחק בן לולו:  הבת שלי גילתה שאח שלה נרצח בטיק טוק

יצחק בן לולו:  בטיק טוק

יצחק בן לולו:  אתם קולטים? זה מה שיישאר לה כל החיים

יצחק בן לולו:  זה מה שיישאר לה

יצחק בן לולו:  ואחרי זה שאני שבוע שלם מחפש בן אדם שיעשה לו מצבה אז אומרים לי בביטוח הלאומי כן, אתה יכול לעשות מצבה ב-12,000 שקלים

יצחק בן לולו:  אבל כל הקבלנים במדינה הזאת רצו 30,000 שקלים ו-25,000 שקלים

יצחק בן לולו:  אז מה, אני לא אעשה קבר לבן שלי? אז אני אקח הלוואה

יצחק בן לולו:  אבל אז הבנק יגיד לי בוא תשלם פריים פלוס 5

יצחק בן לולו:  חבר'ה, תהיו איתנו

יצחק בן לולו:  לא רוצה מתנות חינם

יצחק בן לולו:  תן לי מה שימשיך את החיים האלה

קריאה: הכול בזכות

קריאה:  מגיע לנו הכול

יצחק בן לולו: נכון

יצחק בן לולו:  אני יכול להגיד לכם שאני בתוך השבעה שלי אנשים הגיעו אליי ואני עשיתי הכול עם האנשים שאני מכיר במשק, בקהילה העסקית, לעזור להם

יצחק בן לולו:  אם זה לשלוח להם אוכל, מזון

יצחק בן לולו:  אנשים שהתפללו אצלם

יצחק בן לולו:  חבר'ה מחב"ד שעזרו לנו, בתוך השבעה של הבן שלי, זה מה שאני עשיתי

יצחק בן לולו:  אז היום שאני ארבעה חודשים אחרי הדבר הזה, אני צריך להתמודד עם כל הכאוס המטורף הזה בגלל כסף? את מי זה מעניין בכלל? אל תתעסקו בזה

יצחק בן לולו:  אל תתעסקו בכסף

יצחק בן לולו:  תתעסקו בשכול

יצחק בן לולו:  תתעסקו בלהרים את הילדים האלה

יצחק בן לולו:  תתעסקו בלהתעסק באימהות השבורות שיש פה ובאבות המפורקים שיש פה

יצחק בן לולו:  כי כשאני הולך ברחוב, אם אני לא לובש את החולצה של הבן שלי, אף אחד לא יודע שאני אב שכול

יצחק בן לולו:  אף אחד לא יודע שאני אבא שכול

יצחק בן לולו:  וכמו שהפשיטו אותה פה בכניסה לכנסת זו בושה

יצחק בן לולו:  היא לא צריכה ללכת עם טלאי צהוב שכתוב לה אם שכולה

יצחק בן לולו:  צריך לכבד אותה

יצחק בן לולו:  צריכים להסתכל עליה וצריכים לתת לה כרטיס שהיא תוכל להציג אותו ויסתמו את הפה

יצחק בן לולו:  וזה מתחיל מהתרבות שלנו כעם

יצחק בן לולו:       אני חוזר לנושא מעסיקים

יצחק בן לולו:  אני גם ראיתי את נושא המילואימניקים שפיטרו אנשים, זה פשוט מטורף

יצחק בן לולו:  חבר'ה, תתעוררו

יצחק בן לולו:  הבקשה הראשונה שלי ואני נכנסתי לחדר ופגשתי את חה"כ אלהרר

יצחק בן לולו:  אני מכיר את אח שלה, אנחנו קולגות עסקיות

יצחק בן לולו:  אני אמרתי לה את פשוט מדהימה

יצחק בן לולו:  ואני מסתכל פה על כולכם ואני חושב שאתם הפה שלנו, כי אתם כן מכבדים אותנו ואתם הגעתם לפה

יצחק בן לולו:  גם החבר'ה מביטוח לאומי שאתמול עשו כנס מדהים שמישהו שומע אותנו

יצחק בן לולו:  יש פה 1,000 פלוס נושאים פרטיים, פרטניים שכל אחד נוגע בו דבר אחר

יצחק בן לולו:  כמו שאמרה פה הגברת מקודם שהיא חברת המימון של הפסיכולוגים, היא צודקת

יצחק בן לולו:  אני משלם מעל 6,000 בחודש פסיכולוגים ופסיכיאטר לבן שלי, הזמנתי שבוע שעבר, כן, ב-3,500, נכון, כי אפשר לנצל את המצב

יצחק בן לולו:  וזה פסיכיאטר שהפסיכולוג המליץ

יצחק בן לולו:  מה, אני מומחה פסיכיאטרים, אני יודע לחפש אותם? אני הולך לקופת חולים אומרים לי עוד חמישה חודשים תור

יצחק בן לולו:  מישהו פה יכול לדבר על זה? מישהו פה יכול לסמן בקופת חולים שאני צריך תור? כן, ביטוח לאומי, אתם יכולים לעשות את זה

יצחק בן לולו:  כמו שיש לי ילדה נכה וכשאני בא נותנים לי טופס 17, אז שיידעו שאני אב שכול וייתנו לי תור מהיר לפסיכיאטר או לפסיכולוג

יצחק בן לולו:  ואני לא אשלם 3,500 שקלים על כל ילד

יצחק בן לולו:  חבר'ה, זה פסיכי

יצחק בן לולו:  זה פסיכי

יצחק בן לולו:  מאיפה נביא? נלך לגנוב? מה נעשה? נעבוד בכביש? נשלח את האישה שלי לשטוף בתים? נשים ממוטטות

יצחק בן לולו:  איבדו את הילד שלהן

יצחק בן לולו:       הילדה המדהימה הזאת איבדה אמא ואחות, שלא לדבר על ההפקרה

יצחק בן לולו:  לא רואים אותה

יצחק בן לולו:  לא רואים אותה

יצחק בן לולו:  מאיפה היא תשלם מחר משכנתה אם היא לא עובדת? מאיפה היא תביא מטרנה לבן שלה הקטן? מאיפה? חבר'ה, אנחנו נתמוטט

יצחק בן לולו:  ואחד אחד יהיה פה עוד שכול במשפחה ועוד מישהו ייתן לעצמו כדור בראש ועוד ילד יבלע כדורים, כי הוא ראה את האבל במשפחה והוא אמר יאללה, אז אני אשתה 50 כאלה מה יקרה לי? כן, המקרים האלה מתקיימים כל יום

יצחק בן לולו:  אני מזמין אתכם לבדוק את הנושא הזה במיון, בבתי החולים ואתם תראו כמה ילדים כאלה

יצחק בן לולו:  ואנחנו מדברים פה על משפחות שכולות, אבל יש פה ניצולים ויש פה אחים של חטופים

יצחק בן לולו:  ולצערי הרב אני גם חבר של חטוף ושל אבא של חטוף

יצחק בן לולו:  היחס הוא מדהים אליהם וזה בסדר, אני לא חושב שלא

יצחק בן לולו:  כי כשאני הגעתי עם אשתי ללהב, שירדנו למטה היא אמרה לי אני מעדיפה את הילד הרוג ולא חטוף

יצחק בן לולו:  אז חיכינו עוד ארבעה ימים עד שיביאו לי אותו עם כדור במצח

יצחק בן לולו:  אבל זה לא עזר לי

יצחק בן לולו:  זה לא עזר לי, כי אני נלחמתי לראות אותו

יצחק בן לולו:  לא נתנו לי אפילו לראות אותו

יצחק בן לולו:  שביקשתי לקבור אותו עם דגל ישראל אמרו לי אתה לא יכול להתקרב לגופה

יצחק בן לולו:  היום אני אומר אני לא יודע אם הייתי צריך לקבור אותו עם דגל ישראל, כי אף אחד פה לא מתייחס אליי

יצחק בן לולו:  אף אחד

יצחק בן לולו:  וזה מה שכואב לי

יצחק בן לולו:       אני יודע שאני מדבר הרבה, אבל אני מדבר בשם של כולם

יצחק בן לולו:  וכשאני מקבל את הפניות האלה מהמשפחות ומהקושי להתמודד, סליחה שאני אומר את זה, אבל בייעוץ המשפטי לא יכולים לעזור לי

יצחק בן לולו:  לא יכולים

יצחק בן לולו:  כי הנושא הזה הוא נושא מאוד לא ברור

יצחק בן לולו:  יש פה דיני עבודה במדינת ישראל

יצחק בן לולו:  אבל יש דין לאחד שעובד במשרד ראש הממשלה ויש דין לבן אדם שעובד בגוף פרטי

יצחק בן לולו:  ויש דין לילד שעבד עם אח שלו בגוף פרטי, אבל הגוף הזה גם התרסק, כי הם ניהלו את הבר וכל הבר נחרב, אז גם אין להם עסק

יצחק בן לולו:  אין להם עסק

יצחק בן לולו:  אז הם לא יכולים להמשיך להתקיים

יצחק בן לולו:       בסופו של דבר הכול פה מסתכם בכסף

יצחק בן לולו:  אבל אם אנחנו נחכה לעוד ועדה ולעוד ועדה ממשרד הכלכלה או משרד האוצר אנשים פה ילכו וימותו אחד אחרי השני

יצחק בן לולו:  אם זה מצער, אם זה מדיכאון קליני או דיכאון נפשי או לא משנה מה

יצחק בן לולו:  יש לי עורכת דין מדהימה, קוראים לה הודיה פישמן, היא מהייעוץ המשפטי, שהמדינה נתנה לי

יצחק בן לולו:  היא כל יום מדברת איתנו

יצחק בן לולו:  כל יום מתייחסת אלינו

יצחק בן לולו:  כל יום

יצחק בן לולו:  ביום הולדת שלחה שוקולדים, ביום הולדת של הבן שלי שלחה זר פרחים

יצחק בן לולו:  עשתה הכול, אני לא יודע אם המדינה עזרה לה בזה, אני לא יודע אם זה מכיסה האישי

יצחק בן לולו:  אבל חבר'ה, אנחנו לא מבקשים את הכסף כדי לטייל באירופה

יצחק בן לולו:  אני לא מבקש את הכסף כדי ללכת לקניון ולקנות פול אנד בר או זארה

יצחק בן לולו:  אני מבקש את הכסף הזה בשביל לקיים את המשפחה שלי ובשביל להמשיך לקיים את המשפחה שלי בכבוד, עם ההכנסה שידעתי לייצר

יצחק בן לולו:  היום אני לא יכול לייצר לא רק כי נפשית קשה לי

יצחק בן לולו:  במקרה שלי אני עוד יש לי כוחות

יצחק בן לולו:  אבל לא רוצים אותי

יצחק בן לולו:  כי 14 וחצי שנים הייתי מכונה באותו מקום, היום אני כאפס

יצחק בן לולו:  כי אני מתעסק בהנצחה של הבן שלי, בספר תורה לבן שלי ובכל המשפחות שפונות אליי ומבקשות ממני עזרה

יצחק בן לולו:       אני חוזר ואומר, אל תתנו לזמן לנצח אותנו

יצחק בן לולו:  הזמן פועל רק לרעתנו

יצחק בן לולו:  רק לרעתנו

יצחק בן לולו:  המשפחות כל יום חוטפות פצצה

יצחק בן לולו:  אתמול קיבלתי טופס ארנונה, 14,000 שקלים לשנה

יצחק בן לולו:  אתה יודע איך צחקתי? התקשרתי לבן אדם שמנהל מערכת בחירות, אתה יודע איך צחקתי עליו? אמרתי לו אתה צריך לשלם לי שאני גר פה בכלל

יצחק בן לולו:  איפה ההכרה שלכם? איפה? מה, אתם לא מזהים? אתם לא מסונכרנים? ביטוח לאומי אומר שהוא מכיר את כולם, בלי תביעות, עם תביעות, הוא כן נתן לכולם

יצחק בן לולו:  שדרו את זה בלחיצת כפתור

יצחק בן לולו:  שדרו את זה

יצחק בן לולו:  זה מזכיר לי את השלושה ימים הראשונים, שאנחנו מחפשים את הילדים בבתי חולים ומתחילים להצליב בקובץ של גוגל, עושים לי טובה אם בית חולים מדבר איתי ואומר לי אם הילד שלי נמצא שם

יצחק בן לולו:  חבר'ה, המדינה פה קרסה

יצחק בן לולו:  אבל יש פה אזרחים מדהימים, שיודעים לנהל את הדבר הזה

יצחק בן לולו:  קחו אותם

יצחק בן לולו:  קחו אותם

יצחק בן לולו:  קחו את האנשים החזקים במשק הישראלי שיכולים לנהל את הדבר הזה

יצחק בן לולו:  תמנו אותם לתפקידים זמניים

יצחק בן לולו:  תיקחו פרויקטורים

יצחק בן לולו:  עם כל הכבוד לחבר'ה בביטוח לאומי הם עובדים לפי כללים ולפי חוקים והם לא יכולים לעשות שום דבר אם החבר'ה פה בקומה למעלה לא יתנו להם

יצחק בן לולו:  ובסוף הכול מתחיל ונגמר בכסף

יצחק בן לולו:  אבל בסוף הכול נגמר שיהיה פה עוד איציק סעידיאן

קארין אלהרר: לא, לא, לא

יצחק בן לולו: או עוד מישהו אחד כזה

יצחק בן לולו:  זה כן

יצחק בן לולו:  זה כן

יצחק בן לולו:  כי אני שומע את זה מהרבה אחים שכולים

יצחק בן לולו:  אני אומר לכם שאני שומע את זה

יצחק בן לולו:  ותודה רבה שנתתם לי להשמיע את הקול של כולם

יצחק פינדרוס: תודה רבה

יצחק פינדרוס:  אני רוצה סיכום ביניים לפני שאנחנו מסכמים

קארין אלהרר: אני פשוט חייבת לצאת

יצחק פינדרוס: אני רוצה רק דבר אחד, הערה אחת

יצחק פינדרוס:  כמו שאמרתי, כיוון שזה דיון שני, אני מבקש נושאים פרטניים לשלוח למנהלת הוועדה מרגע זה ואילך, היא תטפל מול משרדי הממשלה

יצחק פינדרוס:  לא צריך לחכות לוועדה, לא צריך להעלות את זה בוועדה ולא תמיד יכולים

יצחק פינדרוס:  כל הנושאים הפרטניים, וכן, אל תכעסי עליי, אני אומר גם בקבוצות הווטסאפ תודיעו את זה

יצחק פינדרוס:  אל תכעסי עליי שאני אומר

יצחק פינדרוס:  כל מי שיש לו פניות פרטניות של דברים, יש דברים שהם אי הבנה ויש דברים שבאמת אנחנו נצטרך לטפל בחקיקה

שלומית יהב: ישר כוח על הפעילות הזאת, באמת

שלומית יהב:  זה לא מובן מאליו

יצחק פינדרוס: לשלוח לוועדה, הוועדה תשתדל לפתור את זה לפני הדיון הבא

יצחק פינדרוס:  כן קארין, רצית?     

קארין אלהרר: תודה רבה

קארין אלהרר:  קודם כל שוב להודות לך על הדיון הזה

קארין אלהרר:  אני רוצה לומר למשפחות שהדיון הזה הוא לא לשווא

קארין אלהרר:  וגם הדיון הבא שיהיה הוא לא לשווא

קארין אלהרר:  וההתחייבות שלי, בסדר? גם מהאופוזיציה, שהמצב יטופל

קארין אלהרר:  וזה לא יהיה רוטינה לאורך זמן

קארין אלהרר:  כי בסוף צריך לדעת גם לעשות קאט

קארין אלהרר:  והקאט הזה יהיה רק אחרי שהמשפחות של הנרצחים יקבלו את כל המענים, כי מגיע להם

קארין אלהרר:  כי זאת צריכה להיות הזכות שלהם

קארין אלהרר:  אתם לא בחסד

קארין אלהרר:  המדינה חייבת

מרים שפיר: חייבת בגדול

קארין אלהרר: כי המדינה לא הייתה שם באותו יום והמדינה חייבת

איציק שמולי: קארין

קארין אלהרר: רגע

איציק שמולי: לא, אני רוצה לעזור לך, להוסיף

איציק שמולי:  זה חייב להיות מהר

קארין אלהרר: אמרתי, אני גם בשבועות האחרונים יושבת עם פסיכיאטרים ופסיכולוגים ואני מבינה יותר מתמיד שאם הפוסט טראומה לא מטופלת במהרה היא נשארת ומחריפה

קארין אלהרר:  ולכן יש לנו חובה כפולה ומכופלת לדאוג לזה מהר

קארין אלהרר:  אני כמובן אצטרף לכל הצעה ואהיה מהיוזמים לנושא של טיפולים לאחים בוגרים, להורים, חורגים אם צריך

קריאה: סבים וסבתות

קארין אלהרר: לכל מי שזקוק לטיפול

קארין אלהרר:  ואני אומרת לך אדוני היו"ר, המחויבות שלך היא מאוד גדולה

קארין אלהרר:  מי שאנחנו נצטרך לרתום בראש ובראשונה זה משרד האוצר

קארין אלהרר:  כי אין מה לעשות, זכויות עולות כסף

תמר תשובה: קודם שהוא יכיר בזה לא פעולות איבה רגילות

תמר תשובה:  קודם שיכיר בזה ויהיה פה

איציק שמולי: שיהיה פה בכלל

קארין אלהרר: חברים, בכנסת אפשר גם לדאוג שהדבר יוכר וייעשה גם בלי שהם יהיו פה

קארין אלהרר:  תודה רבה

יצחק פינדרוס: תודה רבה

יצחק פינדרוס:  אייבי, אתה רוצה להוסיף משהו? אבל בקצרה, כי אני רוצה להתכנס

אייבי מוזס: אני אדבר מדם ליבי מה שנקרא

אייבי מוזס:  אייבי מוזס, יושב-הראש ארגון נפגעי פעולות האיבה

אייבי מוזס:  רק חברים, אנחנו משפחה אחת

אייבי מוזס:  הארגון הזה קיים כבר משנת 1988

אייבי מוזס:  הארגון הזה ספג ביקורת כי אתם לא שמעתם על הארגון הזה לפני ה-7

אייבי מוזס: 10

קריאה: גם לא אחרי

אייבי מוזס: מה אתם עשיתם, נכון, אתם צודקים

אייבי מוזס:  כי לא ידעתם מי אנחנו

אייבי מוזס:  החוק, מה ששלומי דיבר, נלחמתי בשבילו עשרות שנים, שאנחנו נהיה מוכרים כמו של צה"ל

אייבי מוזס:  ואתם צריכים להגיד תודה שהארגון הזה קיים

אייבי מוזס:  כל הארגון הזה שלי של חמישה אנשים שהם כולם, כולם עובדים וולונטרי, בלי אף אגורה

אייבי מוזס:  וכולם נפגעי פעולות איבה

אייבי מוזס:  הסיפור שלי, אני מוכרח לספר את זה, שיידעו למה אני בארגון מעל 36 שנים

אייבי מוזס:  לפני כ-36 שנים זרקו בקבוק תבערה לעבר הרכב שלי, כביש אלפי מנשה

אייבי מוזס:  הרכב בער

אייבי מוזס:  אני קפצתי לתוך הרכב הבוער כדי להציל את המשפחה שלי

אייבי מוזס:  הצלחתי להוציא את ילדיי מאחור

אייבי מוזס:  את אשתי לא הצלחתי לפתוח את הדלת

אייבי מוזס:  אז תארו לכם את התמונה הזאת, שלושה ילדים שלי, אני, כולנו בוערים והם צועקים לי 'אבא, תציל את אמא'

אייבי מוזס:  אנחנו עומדים בחוץ, ראינו את המראות הקשים, לא מאחל לאף אחד

אייבי מוזס:  הרחנו את הריחות באוטו בוער

אייבי מוזס:  ואנחנו כולנו זועקים

אייבי מוזס:  ואנחנו כמו לפידים

אייבי מוזס:  נותרתי עם שני ילדיי, טל בן 5 לא שרד

אייבי מוזס:  נפטר אחרי 90 יום

אייבי מוזס:  זה הארגון הזה שאנחנו כולנו נפגענו ואנחנו משפחה אחת

אייבי מוזס:  אני לא שייך לביטוח לאומי

אייבי מוזס:  אנחנו נעזרים בהם כדי לעזור לנו

אייבי מוזס:  אז אתם לא צריכים לתקוף את הארגון הזה

אייבי מוזס:  כי הארגון הזה עושה מעשים, הנה שמעתם

אייבי מוזס:  אנחנו עושים מיליון ואחד דברים מה שאתם לא יכולים להשיג את זה פרטני

אייבי מוזס:  ואנחנו הצינור שלנו, של המשפחה הזאת לביטוח לאומי, להשיג את הדברים שלנו

יצחק פינדרוס: תודה

אייבי מוזס: אז אני מבקש, אתם לא צריכים לתקוף אותנו

אייבי מוזס:  אני בדיוק כמוכם, אני נפגע פעולות איבה בדיוק כמוכם

קריאה: אנחנו לא בדיוק

אייבי מוזס: והעניין שלכם בוודאי צריך - - -     

יצחק פינדרוס: לא, לא

אייבי מוזס: צריך חוק אחר לגמרי, ואני מסכים עם זה

אייבי מוזס:  נכון

אייבי מוזס:  זה נכון

אייבי מוזס:  אבל בסופו של דבר איזה שהוא מצב תהיו בארגון שלנו, אין מה לעשות

אייבי מוזס:  כמו שבצה"ל יש חללי צה"ל שנהרגו באותו יום 250 חיילים

אייבי מוזס:  הם לא פתחו ארגון אחר

אייבי מוזס:  הם נהיו חללי צה"ל

אייבי מוזס:  לקבל אותם התנאים

אייבי מוזס:  ואנחנו נילחם שכל משפחה פה שלא תקבלו מה שמגיע לכם, שאכן כן תקבלו

אייבי מוזס:  כי באמת מגיע לכם

אייבי מוזס:  תודה רבה

יצחק פינדרוס: תודה רבה אייבי

יצחק פינדרוס:  גב' שפיר

מרים שפיר: שמי מרים שפיר

מרים שפיר:  דור חנן שפיר, הי"ד, הבן שלנו, היה הלום קרב מצוק איתן

מרים שפיר:  הוא היה נכה צה"ל, הוא היה חבר בארגון היציג של ארגון נכי צה"ל

מרים שפיר:  כל חודש ירד מהתגמול שלו כמה עשרות שקלים לארגון נכי צה"ל, משהו שקורה גורף לכל נכי צה"ל

מרים שפיר:  בגלל כמה עשרות שקלים האלה שהוא שילם הוא קיבל ביטוח בריאות משלים, אגב, עבור כל הדברים המשלימים שאנחנו לא מקבלים מהביטוח הלאומי

מרים שפיר:  הוא קיבל ביטוח חיים והוא קיבל המוני פעילויות בבית הלוחם שהוא צרך אותם והשתמש בהם

מרים שפיר:       אני רוצה להמליץ או להציע שבמסגרת המידע שמה שדובר פה בפרוטוקול אמור לעבור או דרך נציגת הביטוח הלאומי או דרך היועצת המשפטית שמלווה את המשפחות, אני מציעה, רק מציעה, להעביר להם מידע שכל חודש יורד כמה עשרות שקלים לארגון היציג, כי רוב המשפחות לא יודעת את זה, מתוקף החוק

מרים שפיר:  ושכל משפחה תעשה את הבחירה האישית שלה

מרים שפיר:  מי שצורך, ושמחתי לשמוע את הגברת פה שהיא דיברה, 'שמחתי' זה לא המילה הנכונה

מרים שפיר:  אבל טוב מאוד לשמוע שהארגון היציג עושה דברים נפלאים

מרים שפיר:  ויש משפחות שהילדים שלהם הם מעל גיל 18 שאולי לא זקוקים לשירותים האלה ואולי כן זקוקים לכמה עשרות שקלים האלה בחודש, שלא ירדו להם מהמשכורת

אייבי מוזס: סליחה שאני מפריע לך, יש מלגות

יצחק פינדרוס: אייבי, אייבי

אייבי מוזס: לא, יש מלגות שאנחנו נותנים מעל גיל 18

יצחק פינדרוס: בסדר, לא נתתי להם להפריע לך

מרים שפיר: בסדר, אני רוצה רק כדוגמה למה שקורה פה

מרים שפיר:  ילדיי סיימו לימודים, ילדיי לא מתחת לגיל 18

מרים שפיר:  האנדרטה בהר הרצל בכל מקרה קורית

מרים שפיר:  אני באופן אישי, אני מדברת רק עלינו, אני ביקשתי מנציגת הביטוח שלנו, שהיא מדהימה, שלא להוריד מהתגמול שלנו את העשרות שקלים האלה

מרים שפיר:  אבל אולי אפשר שהמשפחות יידעו שזאת זכות

יצחק פינדרוס: אני רוצה לומר, אני אמרתי את זה גם בשיחה הבוקר

יצחק פינדרוס:  אני רוצה לומר משהו אחד

יצחק פינדרוס:  אפשר לפתוח במסגרת זה, וזה דיון באמת כואב

יצחק פינדרוס:  מדובר פה במאות משפחות, בהמון תתי דברים

יצחק פינדרוס:  מדברים באלפי משפחות

יצחק פינדרוס:  אפשר לפתוח הרבה תתי דיונים ולא להגיע

יצחק פינדרוס:  ואז באמת, כמו שאמרו, הזמן פועל לרעתנו, הדברים פועלים לרעתנו

יצחק פינדרוס:  ויכוחים על ארגונים יציגים קיימים פה דרך אגב בכל החדרים, בכל הבניין הזה

יצחק פינדרוס:  תאמיני לי, כמות האנשים שהתלוננו מנפגעי טראומה, על ארגון נכי צה"ל גם עברתי בחוץ וביטחון

יצחק פינדרוס:  מכיר

יצחק פינדרוס:       אני אומר בואו נתמקד בלנסות לסייע

יצחק פינדרוס:  הנושאים האלה, נכון, זה פרטני

יצחק פינדרוס:  יש ארגון, אני מכיר את הארגון הזה גם מהאירועים השנתיים, גם לפני ה-7 באוקטובר

יצחק פינדרוס:  אני מסכים שהאירוע הזה הוא לא דומה למה שהיה קודם

יצחק פינדרוס:  גם אמר את זה אייבי בכנות

שרון ניר: לא, רק מידע

שרון ניר:  אנחנו נגיד שגם הביטוח הלאומי הוציא מכתבים

קריאה: לא כולם קוראים מכתבים

שרון ניר: נכון, רגע

שרון ניר:  שנייה, נגמור

שרון ניר:  גם אנחנו נעביר דרך עורכי הדין שלנו את ההודעה

שרון ניר:  יש אפשרות, הביטוח הלאומי מאפשר על ידי הודעה בכתב, עורך הדין שלנו יעשה את זה למשפחות שמעוניינות, שלא להעביר

שרון ניר:  אבל חייבים להבין את ההשלכות

יצחק פינדרוס: אבל זה בדיוק מה שאני לא, אני לא רוצה לפתוח דיון

יצחק פינדרוס:  נפתח דיון נוסף לפני שהגענו לאחים ואחיות, לפני שהגענו לכולם, נפתח דיון נוסף

יצחק פינדרוס:  אני רוצה לתת לנציגת משרד הרווחה, מנהלת "חרבות ברזל"

יצחק פינדרוס:  בבקשה, כן

אייבי מוזס: אני יכול להגיד משפט? סליחה שאני מפריע אדוני יושב-הראש

אייבי מוזס:  לגבי היכל ההנצחה, נכון היא תקום, את יודעת למה? כי נלחמתי 10 שנים

קריאה: בסדר, אבל אף אחד לא תוקף אותך אישית

אייבי מוזס: אז אל תגידי אנחנו לא עושים כלום

יצחק פינדרוס: סליחה, סליחה

מרים שפיר: אני חלילה לא אמרתי

מרים שפיר:  אני אמרתי שאתם עושים עבודה נפלאה

אייבי מוזס: תודה

מרים שפיר: באופן הפרטני שלי, המשפחה שלי, הגילאים של הילדים שלנו זה אולי לא רלוונטי

מרים שפיר:  אני פשוט אומרת רק להציף את המידע שלכל משפחה תהיה את הזכות

מרים שפיר:  אתם עושים עבודה נפלאה

יצחק פינדרוס: כן?     

אור צוברי: כן, אור צוברי, מנהלת אגף "חרבות ברזל" במשרד הרווחה

אור צוברי:  קודם כל, אני חושבת שצריך להפריד את הדיון לשני חלקים

אור צוברי:  כי דיברתם פה גם על החלטת ממשלה שנדחתה

אור צוברי:  אז קודם כל להתייחס לטיפול בנפגעי ושורדי המסיבות שגם בלי החלטת ממשלה משרד הרווחה נכנס לאירוע יחד עם ביטוח לאומי גם בפרסום קול קורא שלפני כמה ימים דרך קרנות הביטוח הלאומי לארגונים בחברה האזרחית שתומכים ויתמכו באוכלוסייה הזאת

אור צוברי:  גם באמצעות כל מיני שיתופי פעולה שאנחנו עושים יחד עם נט"ל, יחד עם מרכז השלטון המקומי, במתן בעצם מעטפת לנפגעי המסיבה

אור צוברי:  ויש עוד כל מיני מענים שאני אשמח אחרי זה להישאר פה ולהנגיש את כל המידע שצריך

אור צוברי:       מבחינת ליווי המשפחות

אור צוברי:  קודם כל מי שאחראי, כמו ששלומי אמר, זה עו"ס השיקום ואנחנו משרד הרווחה נהיה לעזר לכל מה שצריך, גם מבחינת הנגשת השירותים שיש למשרד הרווחה להציע למשפחות האלה

יצחק פינדרוס: סליחה, אני לא אוהב לקטוע

יצחק פינדרוס:  אבל אני רוצה כן, בנקודה הזאת

יצחק פינדרוס:  כשאת אומרת להנגיש אני מבקש שכן תיקחו את הרשימות מביטוח לאומי

אור צוברי: כן, רשמתי לי את זה

יצחק פינדרוס: ותיידעו את העובדות הקהילתיות

אור צוברי: כן, רשמתי לי את זה

יצחק פינדרוס: תנסו לראות שכולם יודעים מה קורה ושהם נמצאים

אור צוברי: רשמתי לי את הנקודה הזאת, זה יקרה

קריאה: אני אשמח, אני מההתחלה מחכה בסבלנות

יצחק פינדרוס: לא, לא

אור צוברי: רק אני אסיים את המשפט ואני אגיד שכמובן כל השירותים שיש למשרד הרווחה להציע הוא נתון גם למשפחות האלה והאחריות שלנו היא להנגיש, ליידע, לספק את השירותים האלה

אור צוברי:  אנחנו נעשה את זה

אור צוברי:  כמובן שתמיד יש מה להשתפר ואנחנו נשתפר

אור צוברי:  ואנחנו גם הביטוח הלאומי, בקשר ישיר ועובדים בשיתוף פעולה מלא לאורך כל הדרך

אור צוברי:  זהו, תודה

יצחק פינדרוס: תודה

יצחק פינדרוס:  כן איציק, משפט קצר

איציק שמולי: ממש משהו קצר

איציק שמולי:  איציק פה אמר על הנושא של איציק סעידיאן

איציק שמולי:  תראו, כיוון שלא היה אירוע כזה ועל זה אני לא ארחיב, כי כולנו כבר הבנו ומסכימים

איציק שמולי:  אני חושב שגם דרך הטיפול של המקום הזה, של הכנסת, של הוועדות, של המשרדים, גם דרך הטיפול צריכה להיות בתקדים קצת שונה ממה שהיינו רגילים אליו

איציק שמולי:  כלומר בואו נעשה ועדות, נקים זה, נדבר

איציק שמולי:  דברים כאלה לוקחים זמן

איציק שמולי:  ופה צריך להיות טיפול הרבה יותר דחוף

איציק שמולי:  כי אני לא יודע אם לא יהיה, כשהוא אמר על איציק סעידיאן אז חברת הכנסת אמרה 'לא, לא, זה לא יהיה'

איציק שמולי:  אנחנו לא יודעים

איציק שמולי:  מאז ה-7 באוקטובר אין דבר כזה לא יכול להיות

איציק שמולי:  הכול יכול להיות

איציק שמולי:  אז בואו עכשיו נבין שצריך לפעול מהר

איציק שמולי:  צריך איזה הליך, אני לא מבין בהליכים, שבאמת לפעול מהר

איציק שמולי:  שלא עכשיו חצי שנה כל שבוע ועדות ועדות

איציק שמולי:  תודה

יצחק פינדרוס: משפט קצר

רותם עזר: אני רוצה להגיד משהו גם לביטוח הלאומי וגם לייצוג המשפטי

רותם עזר:  רותם עזר, אחות של גיא עזר

רותם עזר:  לא מספיק סל זכאויות

רותם עזר:  כל המצוקה שלנו, כשאנחנו מדברים על ההשוואה בין משרד הביטחון לביטוח לאומי, זה העניין של המעטפת והקשר הייצוגי מול המשפחה

רותם עזר:  העו"סיות בשטח קורסות

רותם עזר:  וגם אתמול במפגש אמרו שבסוף העו"סיות בסניפים ברחבי הארץ לא תמיד יודעות הכול

רותם עזר:  עכשיו, על הנייר הזכויות שלנו זהות, אבל הקשר הוא לא אותו קשר

רותם עזר:       אני רוצה גם לגבי הייעוץ המשפטי מטעם המדינה

רותם עזר:  הגיעה אלינו עורכת דין שאמרה לי חד משמעית אותך אני לא יכולה לייצג

רותם עזר:  אני עורכת דין של אמא

רותם עזר:  אם את רוצה להיות מיוצגת את צריכה להגיש תביעה כנפגעת פעולות האיבה

רותם עזר:  עכשיו, אני לא עובדת

יצחק פינדרוס: אבל זה עלה הנושא

רותם עזר: רגע, שנייה

רותם עזר:  האם יש לכם רשימה של אנשים שנשרו ממעגל העבודה? רשימה של אנשים שלקחו חל"ת, שחתמו אבטלה, שהתפטרו או פוטרו? כי אנשים כאלה, כמוני, אני לא עובדת ולא כי אני רוצה לקחת חופש

רותם עזר:  כדי להוכיח שאני לא כשירה לעבוד אני צריכה לפנות לרופא תעסוקתי, לפנות לפסיכיאטר, לעשות את כל התהליך הזה שהוא גם ככה מפרך

רותם עזר:  אני לא בנויה לעשות את זה

יצחק פינדרוס: טוב

רותם עזר: האינטרס שלכם הוא שנהיה מטופלים עכשיו, כדי שנוכל לחזור למעגל התעסוקה בעתיד, כמה שיותר מהר

ענת גולדשטיין מגנזי: נקודה ממש קטנה, אם אפשר

ענת גולדשטיין מגנזי:  ענת גולדשטיין, אמא של עמית מגנזי

ענת גולדשטיין מגנזי:  אנחנו מדברים פה על טיפולים פסיכיאטרים, מדברים על קצבאות והכול

ענת גולדשטיין מגנזי:  אני באה ואומרת, יש פה את דור העתיד

ענת גולדשטיין מגנזי:  וכשאני מסתכלת על הבת שלי, שהיא ילדה בת 17, שיושבת היום בבחינת בגרות בהיסטוריה, כשבבוקר הייתה צריכה לקחת טיפות הרגעה או משהו כזה כדי להגיע

ענת גולדשטיין מגנזי:  אני שואלת איפה נציג של משרד החינוך? אם הדור הזה ייפול אין לנו דור עתיד

רותם עזר: אני מורה במשרד החינוך והפסקתי לעבוד בדיוק בגלל אותה סיבה

ענת גולדשטיין מגנזי: אבל לא הפרעתי לך, שנייה רגע

יצחק פינדרוס: אבל יש פה שהו מאוד מעניין, כשאני נותן רשות דיבור מיד אחר כך, בואו

רותם עזר: לא, אני מחזקת אותך

ענת גולדשטיין מגנזי: ואני באה ואומרת שצריכים לילדים האלה של עכשיו לעזור להם גם בקטע של בחינות הבגרות, שהילדים האלה לא יכולים

ענת גולדשטיין מגנזי:  אולי להקל עליהם באיזה שהוא סוג ספציפיים עבודות ומבחנים אחרים לעשות, כי הם לא שם

ענת גולדשטיין מגנזי:  ובאמת לעבוד על הנקודה הזאת

ענת גולדשטיין מגנזי:  כי אני חושבת שנציג של חינוך חייב להיפגש

ענת גולדשטיין מגנזי:  אני ניסיתי לקבוע עם השר קיש, אין תגובה מהמשרד שלו, אין תשובה ממנו

ענת גולדשטיין מגנזי:  אני אשמח לשבת ולדבר איתו, כי זה לא רק הבת האישית שלי

ענת גולדשטיין מגנזי:  יש עוד הרבה כאלה שכבר נשרו והם בשנה הכי קריטית של כיתות י"א-י"ב

ענת גולדשטיין מגנזי:  הילדים האלה יהיו בלי תעודות בגרות וזה דור ההמשך של המדינה, אם המדינה תחליט שהיא רוצה באמת להתקיים

קריאה: כנ"ל באוניברסיטאות

יצחק פינדרוס: לקחתי על עצמי משימה שהכי קל היה לא לקחת אותה, כי אני ועדה לפניות הציבור בסך הכול, אני לא ועדת חינוך ולא ועדת רווחה ועבודה

יצחק פינדרוס:  אני אומר, בואו נהיה שותפים בעניין הזה

יצחק פינדרוס:  בשביל שזה יהיה אנחנו צריכים לייעל את הדיון

יצחק פינדרוס:  זאת אומרת, אני מסכים, יש פה הרבה מצוקות, כמו שאת העלית

יצחק פינדרוס:  אמר את זה גם איציק, צריך כאן ועכשיו

יצחק פינדרוס:  יש דברים שעולים

יצחק פינדרוס:  ולכן יש חשיבות, אני חושב קריטית, וזה לאיציק, יש חשיבות קריטית לוועדת מנכ"לים

יצחק פינדרוס:  ואני חושב שאת הצגת את זה גם למה

יצחק פינדרוס:  כי בסוף אנחנו באירוע שאנחנו לא מכירים ועולים כל הזמן דברים חדשים, נושאים חדשים

יצחק פינדרוס:  דברים שאנחנו לא הכרנו קודם, מצוקות שלא הכרנו קודם

יצחק פינדרוס:  הנושא של פיטורים במערכות פרטיות, אם היינו מקיימים דיון לפני חודשיים לא היינו יודעים שיש בעיה כזאת, כי זה דבר שנוצר אחרי ארבעה חודשים אנשים מרשים לעצמם

יצחק פינדרוס:  החברה האזרחית הרגישה שותפה לעניין הזה, ועכשיו קצת פחות

איציק שמולי: חשוב לה הכסף

רותם עזר: אני מכירה אמא שכולה שפוטרה כבר אחרי חודשיים

יצחק פינדרוס: לכן אני אומר, ועדת מנכ"לים היא קריטית

יצחק פינדרוס:  ואני פונה שוב, ואני אמרתי גם למנכ"ל ראש הממשלה אנחנו דורשים שתהיה ועדת מנכ"לים שתשב

יצחק פינדרוס:  אנחנו כן שמחים לשמוע ורוצים שהסנכרון הזה ייעשה

יצחק פינדרוס:  אני חייב לומר לנציגי הביטוח הלאומי, אני שומע בין הדברים שהכנס של אתמול היה משמעותי מאוד

יצחק פינדרוס:  אני ממליץ לעשות יותר בתדירות את הכנסים האלה, כי זה עזר מאוד

יצחק פינדרוס:  אני רואה את ההבדל בין השבוע לשבוע שעבר, על אותם אנשים, יש הרבה יותר מידע שלא היה קודם וזה בעקבות הכנס

יצחק פינדרוס:  זאת אומרת אם אני משווה את הדיון שהיה לנו פה יום רביעי שעבר להיום, אני חושב שהכנס שעשיתם הוא משמעותי וצריכים לעשות אותו יותר

יצחק פינדרוס:  כי זה נותן הרבה יותר מידע והרבה יותר זכויות

רותם עזר: לכנס הזה זומנו רק המשפחות של הנובה והפסיידאק

רותם עזר:  אין שום התייחסות אלינו

קריאה: גם לקראת הכנס הזה נשלח סקר שהיה אפשר למלא בו אם אתה הורה או בן זוג

קריאה:  אם אתה אח אתה לא יכול למלא

יצחק פינדרוס: אני חושב שהכנס הזה הוא קריטי וצריך לעשות אותו יותר, בשביל הדבר הזה שיקרה

יצחק פינדרוס:  בנוגע לתיקוני חקיקה אנחנו נגיש את זה

יצחק פינדרוס:  נגיש את ההצעה כבר

יצחק פינדרוס:  אני מבקש שאתם תעירו לנו על דברים שאתם חושבים שצריך להעיר בעניין הזה

יצחק פינדרוס:  אבל אנחנו כבר נגיש את זה

יצחק פינדרוס:  אני מבקש מהיועצים לענייני חקיקה לעשות את זה כבר, לטפל בעניין מול הניסוחים שנעשו

יצחק פינדרוס:  התיקונים שצריכים להיעשות בנוגע לבני משפחה, בנוגע לבני זוג

יצחק פינדרוס:       עכשיו אני מאוד מבקש, בשביל ליעל

יצחק פינדרוס:  בשביל שנוכל להתקדם ולא להיכנס לעניינים פרטניים

יצחק פינדרוס:  כל הנושאים שאתם מעלים להעלות אותם כבר עכשיו מול מנהלת הוועדה מיד אחרי הדיון

יצחק פינדרוס:  אנחנו נעשה בדיקה עוד לפני הדיון הבא

יצחק פינדרוס:  לא נחכה לדיון הבא

יצחק פינדרוס:  בדיון הבא גם משרד האוצר וגם משרד ראש הממשלה, זה חמור מאוד זה שמשרד האוצר היום לא הגיע אני חושב שזה דבר באמת חמור

יצחק פינדרוס:  משרד ראש הממשלה פעם ראשונה שזה קורה, הם מגיעים קבוע

יצחק פינדרוס:  פעם ראשונה שהם לא הגיעו, זה מאוד מוזר

יצחק בן לולו: גם משרד הכלכלה חשוב שיהיו פה, שיבינו מה קורה פה

יצחק פינדרוס: לא, משרד הכלכלה לא

יצחק פינדרוס:  בסדר, מדובר על ועדת מנכ"לים ביטוח לאומי יצטרכו לטפל בעניין הזה

יצחק פינדרוס:  והסנכרון ביניכם על הנושא של המידע

יצחק פינדרוס:  גם על הנושא המשפטי של תביעות הנזיקין מול משרד המשפטים, גם על הנושא של התביעות האחרות וגם על הנושא של המידע מול מי זכאי למה זכאי, לאיזה טיפולים ואיך עושים את זה

יצחק פינדרוס:  אני מבקש שתשבו אחר כך עם מנהלת הוועדה, עם הנושאים הפרטניים

יצחק פינדרוס:  אנחנו נתכנס שוב, כמו שאמרתי, אנחנו נקפיד על זה

יצחק פינדרוס:  נתכנס שוב שבוע הבא ונדרוש תשובות מכולם

יצחק פינדרוס:  תודה רבה